cyanic-selkie/wikianc huggingface dataset:
നാരായണി
ജീവിതരേഖ
നിരവധി ശിഷ്യഗണങ്ങൾക്ക് ഉടമ. ഒട്ടേറെ മുടിയാട്ടം പാട്ടുകൾ മനഃപാഠം. പുതിയ തലമുറയിൽപ്പെട്ട ഒട്ടേറെപ്പേർക്ക് ഗുരു. സംസ്ഥാന സാംസ്‌കാരിക വകുപ്പിന് കീഴിലുള്ള അമ്പലപ്പുഴ കുഞ്ചൻ നമ്പ്യാർ സ്മാരകത്തിൽ തൂപ്പുജോലി ചെയ്താണ് ജീവിക്കുന്നത്.
അവലംബം
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മുടിയാട്ടം കലാകാരന്മാർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
അന്ന എം. ലോംഗ്ഷോർ പോട്ട്സ്
'''അന്ന എം. ലോംഗ്‌ഷോർ പോട്ട്‌സ് (, ലോംഗ്‌ഷോർ''' ; ഏപ്രിൽ 16, 1829 - ഒക്ടോബർ 24, 1912) പത്തൊൻപതാം നൂറ്റാണ്ടിലെ ഒരു അമേരിക്കൻ ഫിസിഷ്യനും മെഡിക്കൽ ലക്ചററുമായിരുന്നു. ഇംഗ്ലീഷ്:Anna M. Longshore Potts.ഫിലാഡൽഫിയയിലെ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടിയ ആദ്യക്ലാസിലെ എട്ട് അംഗങ്ങളിൽ ഒരാളായിരുന്നു അവർ. ബിരുദം നേടിയ ശേഷം കുറച്ച് വർഷങ്ങൾ ഫിലാഡൽഫിയയിലും പിന്നീട് അഞ്ച് വർഷം മിഷിഗനിലെ അഡ്രിയാനിലും പരിശീലിച്ചു. അതിനുശേഷം, അവൾ പസഫിക് തീരത്തും യുഎസിലെ മറ്റിടങ്ങളിലും ന്യൂസിലാൻഡ്, ഓസ്‌ട്രേലിയ, ഇംഗ്ലണ്ട് എന്നിവിടങ്ങളിലും അസുഖങ്ങൾ തടയുന്നതിനെക്കുറിച്ച് പഠിപ്പിക്കുന്നതായി പര്യടനം നടത്തി. അവൾ രണ്ടുതവണ ലോകമെമ്പാടും സഞ്ചരിക്കുകയും ഒരു എഴുത്തുകാരിയും പ്രഭാഷകയും എന്ന നിലയിലും അസൂയാവഹമായ പ്രശസ്തി നേടുകയും ചെയ്തു.
ജീവിതരേഖ
അന്ന മേരി ലോംഗ്‌ഷോർ 1829 ഏപ്രിൽ 16 ന് പെൻസിൽവാനിയയിലെ ബക്സ് കൗണ്ടിയിൽ ആറ്റിൽബോറോയിൽ (ഇപ്പോൾ ലാങ്‌ഹോൺ ) ജനിച്ചു. അവളുടെ മാതാപിതാക്കൾ അബ്രാമും റോഡ ലോംഗ്ഷോറും ആയിരുന്നു. അന്നയുടെ സഹോദരങ്ങളിൽ, സഹോദരങ്ങൾ, കാരി ലോംഗ്‌ഷോർ, ഐസക് എസ്. ലോംഗ്‌ഷോർ, തോമസ് എൽവുഡ് ലോംഗ്‌ഷോർ, ഡോ. ജോസഫ് എസ്. ലോംഗ്‌ഷോർ, കൂടാതെ എലിസബത്ത് ലോംഗ്‌ഷോർ ബർഗെസ് എന്ന ഒരു സഹോദരിയെങ്കിലും ഉൾപ്പെടുന്നു.
ടി. കുഞ്ഞിക്കണ്ണൻ
2017ലെ കേരള ഫോക്‌ലോർ അക്കാദമി  ഫെലോഷിപ്പ് നേടിയ  പൂരക്കളി കലാകാരനാണ്  '''ടി. കുഞ്ഞിക്കണ്ണൻ.'''
അവലംബം
വർഗ്ഗം:നാടൻ കലകളുടെ അവതാരകർ വർഗ്ഗം:ഫോക്‌ലോർ അക്കാദമി ഫെല്ലോഷിപ്പ് ലഭിച്ചവർ വർഗ്ഗം:പൂരക്കളി കലാകാരന്മാർ
നായൻമൂല തടയണ
നായന്മൂല തടയണ Nayanmoola Saddle dam കേരളത്തിലെ വയനാട് ജില്ലയിലെ തരിയോട് ഗ്രാമത്തിൽ കബനിനദിയുടെ പോഷകനദിയായ കരമൻതോടിനു കുറുകേ നിർമ്മിച്ചിട്ടുള്ള അണക്കെട്ടാണ്. കുറ്റ്യാടി ഓഗ്‍മെന്റേഷൻ പദ്ധതിയുടെ ഭാഗമായി ബാണാസുര സാഗർ റിസർവോയുടെ ( കുറ്റ്യാടി ഓഗ്‍മെന്റേഷൻ) ശേഷി കൂട്ടുവാനായി നിർമ്മിച്ചിട്ടുള്ള ആറ് അണക്കെട്ടുകളിൽ ഒന്നാണിത്. മണ്ണുകൊണ്ട് നിർമ്മിച്ചിട്ടുള്ള ഈ അണക്കെട്ടിന്റെ ഉയരം 3.5 m ഉം നീളം 24.0 m ആണ്.
കുറ്റ്യാടി ഓഗ്‍മെന്റേഷൻ പദ്ധതി പ്രകാരം ബാണാസുരസാഗർ അഥവാ കുറ്റ്യാടി ഓഗ്‍മെന്റേഷൻ റിസർവ്വൊയുടെ കരുത്ത് കൂട്ടുവാനായി സ്ഥാപിച്ചിട്ടുള്ള ആറ് തടയണകളിൽ ഒന്നാണിത്. കുറ്റ്യാടി ഓഗ്‍മെന്റേഷന്റെ ഭാഗമായ പ്രധാന അണക്കെട്ടായ ബാണാസുരസാഗർ അണക്കെട്ട് ഒരു മണ്ണുകൊണ്ടുള്ള അണക്കെട്ടാണ്. ഇത് ഏഷ്യയിലെ ഏറ്റവും വലിപ്പം കൂടിയ മണ്ണുകോണ്ട് നിർമ്മിച്ച് അണക്കെട്ടാണ്. ഇതിൽ നിന്നുള്ള വെള്ളം ഒഴുക്കിക്കളയാൻ ഒരു സ്പിൽവേ അണക്കെട്ടും ആറു മറ്റു തടയണകളുമാണുള്ളത്. ഇവ കോട്ടഗിരി സാഡിൽ അണക്കെട്ട്, നിയർ കോട്ടഗിരി സാഡിൽ അണക്കെട്ട്, കോസാനി സാഡിൽ അണക്കെട്ട്, കുറ്റ്യാടി സാഡിൽ അണക്കെട്ട്, നായൻമൂല തടയണ, മാഞ്ഞൂര തടയണ എന്നിവയാണ്. കേരള സ്റ്റേറ്റ് എലക്റ്റിസ്റ്റിറ്റി ബോർഡ് ആണ് ഈ അണക്കെട്ട് പണികഴിപ്പിച്ചതും അറ്റകുറ്റപ്പണികൾ നടത്തുന്നതും thumb|500px|left| അണക്കെട്ടിൻറെ റിസർവോ
വൈദ്യുതോൽപ്പാദനം
ബാണാസുര സാഗർ റിസർവോയ്യിലെ വെള്ളം കക്കയം കുറ്റ്യാടി പവർ ഹൗസിൽ എത്തിച്ചാണ് വൈദ്യുതി ഉൽപ്പാദിപ്പിക്കുന്നത്. വെള്ളം എത്തിക്കുന്ന ഭൂഗർഭ ടണൽ 890 മീറ്റർ സർക്കുലർ ലൈ൯ഡ് രൂപത്തിലും 3873 മീറ്റർ D രൂപത്തിലും കാണപ്പെടുന്നു. പരമാവധി 11.6 m³/s നിരക്കിൽ ഡിസ്ചാർജ് ചെയ്യുന്നു. കുറ്റ്യാടി പദ്ധതിയിൽ 25 മെഗാവാട്ട് ശേഷിയുള്ള 3 വെർട്ടിക്കൽ pelton wheel turbine ആണ് ഉപയോഗിക്കുന്നത് കുറ്റ്യാടി എക്സ്റ്റൻഷൻ പദ്ധതിയിൽ 50 മെഗാവാട്ട് സ്ഥാപിത ശേഷിയും,കുറ്റ്യാടി അഡീഷണൽ എക്സ്റ്റ൯ഷ൯ സ്കീമിൽ 50 മെഗാവാട്ട് ശേഷിയുള്ള 2 ട൪ബൈനുകളുമാണ് ഉള്ളത്. കുറ്റ്യാടി വൈദ്യുത നിലയത്തിന് ആകെ 225 മെഗാവാട്ട് സ്ഥാപിത ശേഷിയുണ്ട്.ദിവസം ശരാശരി 1.5 മില്ല്യൺ യൂണിറ്റ് വൈദ്യുതി ഇവിടെ നിന്ന് ഉത്പാദിപ്പിക്കുന്നു.
റഫറൻസുകൾ
വർഗ്ഗം:അണക്കെട്ടുകൾ - അപൂർണ്ണലേഖനങ്ങൾ വർഗ്ഗം:വയനാട് ജില്ലയിലെ കെട്ടിടങ്ങളും നിർമ്മിതികളും
ഗൂഗിൾ വീഡിയോസ്
യുട്യൂബിന് സമാനമായ സേവനങ്ങളോടെ യുട്യൂബിനൊരു പ്രതിയോഗി എന്ന നിലക്കാണ് 2005 ജനുവരി 25ന് ഗൂഗിൾ വീഡിയോസ് അവതരിപ്പിക്കപ്പെട്ടത്. പിന്നീട് 2007 ജൂണിൽ ഗൂഗിൾ വീഡിയോ തിരച്ചിൽ ഫലങ്ങളിൽ മറ്റു വീഡിയോ സൈറ്റുകളിൽ നിന്നുള്ള ഫലങ്ങളും ലഭ്യമാകുമെന്ന് ഗൂഗിൾ അറിയിച്ചു. തുടർന്ന് ചിത്രങ്ങൾ തിരയാൻ ഗൂഗിൾ അവതരിപ്പിച്ച ഗൂഗിൾ ഇമേജസിന് സമാനമായ വീഡിയോ തിരയൽ സംവിധാനമായി ഗൂഗിൾ വീഡിയോസ് മാറി. 2009ൽ ഗൂഗിൾ വീഡിയോസിലേക്ക് വീഡിയോകൾ അപ്ലോഡ് ചെയ്യാൻ കഴിയാതെയായി. പിന്നീട് 2011 ഏപ്രിലിൽ ഗൂഗിൾ വീഡിയോസ് പൂട്ടുകയാണെന്ന് ഗൂഗിൾ അറിയിച്ചു. അവസാനം ശേഷിക്കുന്ന വീഡിയോകളെല്ലാം യുട്യൂബിലേക്ക് നീക്കിയ ശേഷം 2012 ആഗസ്റ്റ് 20ന് ഗൂഗിൾ വീഡിയോ പൂട്ടി.
ഗൂഗിൾ വീഡിയോ പ്ലെയർ
ഗൂഗിൾ വീഡിയോസ് ഉപയോഗിക്കാനുള്ള മറ്റൊരു മാർഗ്ഗമായിരുന്നു ഗൂഗിൾ വീഡിയോ പ്ലെയർ. വിൻഡോസ്, മാക് പ്ലാറ്റ്ഫോമുകളിൽ പ്രവർത്തിച്ചിരുന്ന ഈ സോഫ്റ്റ്‌വേർ ഗൂഗിളിന്റെ വീഡിയോ ഫോർമാറ്റായിരുന്ന .ജിവിഐയിലുള്ള വീഡിയോകളെയും .ജിവിപിയിലുള്ള പ്ലേലിസ്റ്റുകളെയുമായിരുന്നു പിന്തുണച്ചിരുന്നത്.
പുറംകണ്ണികൾ
വർഗ്ഗം:ഗൂഗിൾ
റാപ്സൊഡീ ഇൻ ഓഗസ്റ്റ്
റാപ്സൊഡീ ഇൻ ഓഗസ്റ്റ് (八月の狂詩曲) 1991 -ൽ പുറത്തിറങ്ങിയ ഒരു ജാപ്പനീസ് ചലച്ചിത്രമാണ്. അകിര കുറോസാവയാണ് സംവിധായകൻ. നാഗസാക്കിയിലെ ആറ്റം ബോംബാക്രമണത്തിൽ സ്വന്തം ഭർത്താവിനെ നഷ്ടപ്പെട്ട ഒരു വൃദ്ധയായ ഹിബാകുഷയാണ് പ്രധാന കഥാപാത്രം. ഇവർ വേനൽക്കാലത്ത് കൊച്ചുമക്കളെ സംരക്ഷിക്കുകയാണ്. ഹവായിയിൽ താമസിക്കുന്ന വളരെക്കാലമായി കണ്ടിട്ടില്ലാത്ത സഹോദരൻ മരിക്കുന്നതിന് മുൻപായി തന്നെക്കാണണമെന്ന് ആഗ്രഹിക്കുന്ന കാര്യം ഇവർ അറിയുന്നു. സുസുജിറോ എന്നാണ് സഹോദരന്റെ പേര്. അമേരിക്കൻ നടനായ റിച്ചാർഡ് ഗീർ ആണ് സുസുജിറോയുടെ മകനായ ക്ലാർക്കായി അഭിനയിക്കുന്നത്. 64-ആമത് അക്കാദമി അവാർഡിന്റെ മികച്ച വിദേശഭാഷാ ചിത്രവിഭാഗത്തിൽ ജപ്പാനിൽ നിന്ന് ഈ ചിത്രമാണ് തിരഞ്ഞെടുത്തതെങ്കിലും ഇത് നോമിനേറ്റ് ചെയ്യപ്പെട്ടില്ല.
കഥ
കേനിന്റെ കൊച്ചുമക്കൾ ക്യൂഷുവിലെ ഗ്രാമവസതിയിൽ അവരെ സന്ദർശിക്കാനായി ഒരു വേനൽക്കാലത്ത് വരുന്നു. ഇവരുടെ മാതാപിതാക്കൾ ഹവായിയിൽ കേനിന്റെ സഹോദരനാണ് എന്ന് സംശയിക്കുന്ന ഒരാളെ കാണാനായി പോകുന്നു. കുട്ടികൾക്ക് ഗ്രാമജീവിതം മടുപ്പായാണ് തോന്നുന്നത്. മുത്തശ്ശിയുടെ പാചകം ഇവർക്ക് ഇഷ്ടപ്പെടുന്നില്ല. ലഭിക്കുന്ന ആദ്യ അവസരത്തിൽ തന്നെ ഇവർ നാഗസാക്കിയിലേയ്ക്ക് രക്ഷപെടുന്നു. 1945 -ൽ തങ്ങളുടെ മുത്തച്ഛൻ മരിച്ച സ്ഥലം ഇവർ കാണുന്നു. ഇവരുടെ ജീവിതത്തിൽ ആദ്യമായാണ് ഇവർ ആറ്റം ബോംബാക്രമണത്തെപ്പറ്റി അറിയുന്നത്. ഇവർ പതിയെ തങ്ങളുടെ മുത്തശ്ശിയെ ബഹുമാനിക്കാൻ ആരംഭിക്കുന്നു. ബോംബാക്രമണം നടത്തിയതിന് അവർ അമേരിക്കയെ ചോദ്യം ചെയ്യാനും ആരംഭിക്കുന്നു.
ഇതിനിടെ അമേരിക്കയിലുള്ള തങ്ങളുടെ സഹോദരങ്ങളിൽ നിന്ന് ഇവർക്കൊരു ടെലിഗ്രാം ലഭിക്കുന്നു. ഇവർ പണക്കാരാണ്. തങ്ങളുടെ മാതാപിതാക്കൾക്ക് ഇവർ ഹവായിയിലെ തങ്ങളുടെ പൈനാപ്പിൾ തോട്ടത്തിന്റെ മേൽനോട്ടപ്പണി ഏൽപ്പിക്കാൻ അമേരിക്കയിലെ ബന്ധുക്കൾ തയ്യാറാണ്. മറുപടിയിൽ കൊച്ചുമക്കൾ ബോംബാക്രമണത്തെപ്പറ്റി പറയുന്നു. ഇത് അവരുടെ മാതാപിതാക്കൾക്ക് ദേഷ്യമുണ്ടാക്കുന്നു. പ്രശ്നങ്ങൾ പരിഹരിക്കുവാൻ ഒരു ജാപ്പനീസ് അമേരിക്കൻ ബന്ധു (ക്ലാർക്ക്) കേനിനെ സന്ദർശിക്കുവാനായി ജപ്പാനിലേയ്ക്ക് യാത്ര ചെയ്യുന്നു. കേനും കൊച്ചുമക്കളും ക്ലാർക്കുമായി ബോംബാക്രമണത്തെപ്പറ്റി സംസാരിച്ച് ഒത്തുതീർപ്പിലെത്തുന്നു.
സ്വീകരണം
ചില വിമർശകർ ആറ്റം ബോംബാക്രമണത്തെ ഒരു യുദ്ധക്കുറ്റമായി ചിത്രത്തിൽ കാണുന്നുണ്ടെങ്കിലും പസഫിക് യുദ്ധത്തിൽ ജപ്പാന്റെ യുദ്ധക്കുറ്റങ്ങളെക്കുറിച്ച് പരാമർശിക്കുന്നില്ല എന്നത് ചൂണ്ടിക്കാണിച്ചു. 1991-ലെ കാൻ ചലച്ചിത്രോത്സവത്തിൽ, ഈ ചിത്രം പ്രദർശിപ്പിച്ചപ്പോൾ ഒരു പത്രലേഖകൻ "എന്തുകൊണ്ടാണ് ബോംബിടേണ്ടിവന്നത്?" എന്ന ചോദ്യം പത്രസമ്മേളനത്തിൽ ഉയർത്തി. ടോക്യോ ചലച്ചിത്രോത്സവത്തിൽജപ്പാന്റെ സൈനികതയെ എതിർക്കുന്നവർ കുറോസാവ എന്തുകൊണ്ടാണ് ബോംബാക്രമണത്തിലേയ്ക്ക് നയിച്ച ചരിത്രത്തെ അവഗണിച്ചതെന്ന ചോദ്യമുയർത്തി.
യുദ്ധങ്ങൾ ഗവണ്മെന്റുകൾ തമ്മിലാണെന്നും ജനങ്ങൾ തമ്മിലല്ലെന്നുമായിരുന്നു ഇതെപ്പറ്റി കുറോസാവയുടെ പ്രതികരണം. തനിക്ക് അമേരിക്കാവിരുദ്ധ അജണ്ടയൊന്നുമില്ലെന്നും അദ്ദേഹം വ്യക്തമാക്കി.
ജാപ്പനീസ് ഭാഷയിലെ പേര്
ജാപ്പനീസ് പേര് 八月の狂詩曲 (ഹാച്ചിഗാറ്റ്സു നോ റാപുസോഡീ അല്ലെങ്കിൽ ഹാച്ചിഗാറ്റ്സു നോ ക്യോഷിക്യൊകു എന്നാണ്. "八月" എന്നാൽ ഓഗസ്റ്റ് എന്നാണർത്ഥം. "狂詩曲" എന്നാൽ റാപ്സൊഡീ എന്നാണ് അർത്ഥം. കഞ്ജി വാക്കുകളായ "狂詩曲" സാധാരണഗതിയിൽ "ക്യോഷിയോകു" എന്നാണ് ഉച്ചരിക്കുന്നത്. ജപ്പാനിൽ 1991 -ൽ ഈ ചിത്രം റിലീസ് ചെയ്തപ്പോൾ കുറോസാവ ഫ്യൂറിഗാന "ラプソディー റാപുസോഡി" എന്ന വാക്ക് "狂詩曲" എന്ന വാക്കിനോട് കൂട്ടിച്ചേർത്തു. ഇത് ജപ്പാനീസ് ഭാഷയുടെ സാധാരണ ഉപയോഗരീതിയല്ല.
പുറത്തേയ്ക്കുള്ള കണ്ണികൾ
വർഗ്ഗം:ജപ്പാനീസ്-ഭാഷാ ചലച്ചിത്രങ്ങൾ വർഗ്ഗം:ജപ്പാനീസ് ചലച്ചിത്രങ്ങൾ വർഗ്ഗം:അകിര കുറൊസാവ സംവിധാനം ചെയ്ത ചലച്ചിത്രങ്ങൾ
ഡി. സെൽവരാജ്
പ്രമുഖനായ തമിഴ് സാഹിത്യകാരനാണ് ഡി.എസ് എന്നറിയപ്പെടുന്ന '''ഡി. സെൽവരാജ്''' (ജനനം :14 ജനുവരി 1938). തമിഴ് പുരോഗമന സാഹിത്യത്തിന് പ്രബലമായ സംഭാവനകൾ നൽകിയിട്ടുണ്ട്. അഭിഭാഷകനായ ഡി.എസ് ഇടതുപക്ഷ പുരോഗമന സാഹിത്യ പ്രസ്ഥാനങ്ങളോടു ബന്ധപ്പെട്ട് പ്രവർത്തിക്കുന്നു. തമിഴ്നാട് മുർപ്പോക്ക് എഴുത്താളർ സംഘത്തിന്റെ സ്ഥാപകാംഗമാണ്. തോൽ എന്ന നോവലിന് കേന്ദ്ര സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
ജീവിതരേഖ
ഡാനിയലിന്റെയും ജ്ഞാനംബാളിന്റെയും മകനായി തിരുനെൽവേലിയിൽ ജനിച്ചു. മൂന്നാറിലെ തോട്ടം തൊഴിലാളികളായിരുന്നു അച്ഛനും അമ്മയും. മൂന്നാർ ഹൈസ്ക്കൂളിൽ പഠിച്ചു. തിരുനെൽവേലി ഹിന്ദു കോളേജിൽ നിന്ന് ബിരുദവും മദിരാശിയി ലാ കോളേജിൽ നിന്ന് നിയമത്തിലും ബിരുദം നേടി. സി.പി.ഐ.എം മുഖപത്രമായ ജനശക്തിയിൽ ആദ്യ കഥ പ്രസിദ്ധപ്പെടുത്തി. ചിദംബര രഘുനാഥന്റെ ശാന്തി ലിറ്റിൽമാസികയിലും നീതി, സെമ്മലർ, കണ്ണദാസൻ, താമരൈ തുടങ്ങിയ ചെറുമാസികകളിലും നിരന്തരം എഴുതി. പി. ജീവാനന്ദത്തിന്റെ കമ്മ്യൂണിസ്റ്റ് ആശയങ്ങളിൽ ആകൃഷ്ടനായി തമിഴ്നാട് മുർപ്പോക്ക് എഴുത്താളർ സംഘത്തിൽ അംഗമായി. 1967 ൽ രചിച്ച 'മലരും ചരുകും', എന്ന ആദ്യ നോവലിന്റെ പ്രമേയം തിരുനെൽവേലിയിലെ കർഷക മുന്നേറ്റമായിരുന്നു. ആദ്യ ദളിത് തമിഴ് നോവലായി ഇത് പരിഗണിക്കുന്നു. 1973 ൽ രചിച്ച 'തേനീർ' തേയിലത്തോട്ട തൊഴിലാളികളുടെ ദുരിത പർവ്വങ്ങൾ വിശകലനം ചെയ്യുന്നു. യുഗസംഗമം, പാട്ടു മുടിയും മുന്നേ തുടങ്ങിയ നാടങ്ങളും എഴുതിയിട്ടുണ്ട്. യുഗസംഗമം ദില്ലി സർവ്വകലാശാലയിലെ പാഠപുസ്തകമാണ്. നിരവധി വർഷങ്ങൾ ഗവേഷണം ചെയ്താണ് ഡി.എസ് രചന നടത്തുന്നത്. തോൽ എന്ന പ്രസിദ്ധ നോവലിന്റെ രചനയ്ക്കായി പത്തു വർഷത്തോളം ദിണ്ടുഗലിലെ തോൽ ഫാക്ടറികൾ കേന്ദ്രീകരിച്ചു പഠിച്ചു. 'തോലിന്' 2009 ലെ തമിഴ്നാട് സർക്കാരിന്റെ പുരസ്കാരവും 2012 ലെ കേന്ദ്ര സാഹിത്യ അക്കാദമി പുരസ്കാരവും ലഭിച്ചു. ഇപ്പോൾ ദിണ്ടുഗലിലാണ് സ്ഥിര താമസം.
പുറം കണ്ണികൾ
വർഗ്ഗം:ജനുവരി 14-ന് ജനിച്ചവർ
വർഗ്ഗം:തമിഴ് നോവലെഴുത്തുകാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
കരിക്കകം ചാമുണ്ഡേശ്വരി ക്ഷേത്രം
തിരുവനന്തപുരം ജില്ലയിലെ കടകംപള്ളി പഞ്ചായത്തിലെ പാർവതി പുത്തനാറിന്റെ കരയിൽ കരിക്കകം എന്ന സ്ഥലത്ത് സ്ഥിതി ചെയ്യുന്ന ഭഗവതീ ക്ഷേത്രമാണ് കരിക്കകം ശ്രീ ചാമുണ്ഡി ക്ഷേത്രം. തിരുവനന്തപുരത്തെ ഒരു പ്രധാനപ്പെട്ട ശക്തി ക്ഷേത്രമാണിത്. നഗരത്തിനോട് ചേർന്നു കിടക്കുന്നു. മുഖ്യ പ്രതിഷ്ഠ ആദിപരാശക്തിയുടെ ഒരു ഭാവമായ ചാമുണ്ഡി അഥവാ ചാമുണ്ഡേശ്വരി. ഒരേ ഭഗവതി സങ്കല്പം ഇവിടെ മൂന്ന് ഭാവങ്ങളിൽ ആരാധിക്കപ്പെടുന്നു. കരിക്കകത്തമ്മ എന്ന് ഭഗവതി അറിയപ്പെടുന്നു. സാധാരണ ക്ഷേത്രങ്ങളിൽ നിന്നും വ്യത്യസ്തമായ പല ആചാരങ്ങളും മനോഹരമായ നിർമാണരീതിയും ഇവിടെ കാണപ്പെടുന്നു.
ക്ഷേത്ര നിർമാണം
മധുര മീനാക്ഷി ക്ഷേത്രത്തിലെത്തേത് പോലെ മനോഹരമായ വലിയ അലങ്കാര ഗോപുരമാണ് ഒരു പ്രത്യേകത. പരാശക്തിയുടെ മനോഹരമായ ശില്പങ്ങളും കാളീ രൂപങ്ങളും കൊണ്ടലങ്കരിച്ചിരിക്കുന്ന ഈ ക്ഷേത്രത്തിൽ ആധുനിക ശൈലി കൂടി ചേർന്ന സമന്വയിച്ചിരിക്കുന്ന വ്യത്യസ്തവും സുന്ദരവുമായ നിർമാണ രീതിയാണ് അവലംബിച്ചിരിക്കുന്നത്.
മുഖ്യ പ്രതിഷ്ഠ
പ്രധാന ശ്രീകോവിലിൽ കുടികൊള്ളുന്ന ദേവിയാണ് ശ്രീ ചാമുണ്ഡേശ്വരി അഥവാ ചാമുണ്ഡാദേവി. ആദിപരാശക്തിയുടെ പ്രചണ്ഡ ഭാവം. മഹാകാളി, മഹാലക്ഷ്മി, മഹാസരസ്വതി സാന്നിധ്യം ഈ ഭഗവതിയിൽ സങ്കൽപ്പിക്കപ്പെടുന്നു. പുഞ്ചിരി തൂകുന്ന ഭഗവതിയുടെ മനോഹരമായ പഞ്ചലോഹ പ്രതിഷ്ഠയാണ് ഇവിടെയുള്ളത്. ചുവന്ന പൂക്കൾ കൊണ്ടുള്ള രക്തപുഷ്പാഞ്ജലിയാണ് പ്രധാന വഴിപാട്. മാറാരോഗങ്ങൾ മാറുന്നതിനും ദുരിതശാന്തിക്കും ഭക്തർ ഇവിടെ എത്തിച്ചേരുന്നു.
രക്ത ചാമുണ്ഡി
ഉഗ്രരൂപത്തിലുള്ള കാളിയാണ് രക്ത ചാമുണ്ഡി. ഭദ്രകാളിയുടെ വലിയ ചുവർ ചിത്രമാണ് ഈ നടയിലുള്ളത്. ചണ്ടമുണ്ടൻമാരെ വധിച്ചതിനു ശേഷമുള്ള രൗദ്ര ഭാവം. പ്രതിഷ്ഠ ഒന്നും തന്നെയില്ല. എപ്പോഴും അടഞ്ഞു കിടക്കുന്ന ഈ നടയിൽ നടതുറപ്പ് വഴിപാട് നടക്കുന്ന സമയത്ത് ഒരു മിനിറ്റ് മാത്രമാണ് ദർശന സമയം. കരിക്കകം ക്ഷേത്രത്തിലെ ഏറ്റവും പ്രസിദ്ധവും തിരക്കേറിയതുമായ നട ഇത് തന്നെയാണ്.
ബാല ചാമുണ്ഡി
സൗമ്യസുന്ദര രൂപത്തിലുള്ള ഭഗവതിയാണ് ഇത്. ഒരു പെൺകുട്ടിയുടെ രൂപത്തിലുള്ള ഭഗവതിയുടെ ചുവർ ചിത്രമാണ് ഇവിടെയുള്ളത്. സരസ്വതി ഭാവം കൂടി ഈ ഭഗവതിയിൽ സങ്കൽപ്പിക്കപ്പെടുന്നു. ഈ നടയിൽ ദർശനം നടത്തുന്നത് കുട്ടികളുടെ പ്രശ്നങ്ങൾക്ക് പരിഹാരമാണ് എന്നാണ് വിശ്വാസം. കുട്ടികൾ ഇല്ലാത്ത ദമ്പതികളും, കുട്ടികളുടെ ഉയർച്ചക്കും ആരോഗ്യത്തിനും വിദ്യാഭ്യാസത്തിനും വേണ്ടിയെല്ലാം ഇവിടെ ഭക്തർ എത്തിച്ചേരുന്നു. നടതുറപ്പ് വേളയിൽ ഒന്നോ രണ്ടോ മിനിറ്റ് മാത്രമേ ദർശനം നടത്താൻ സാധിക്കുകയുള്ളു.
പുരാണം, ഐതീഹ്യം
പണ്ട് രാജഭരണകാലത്ത് രാജാവിൻറെ നീതി നിർവ്വഹണ ക്ഷേത്രമായി അറിയപ്പെട്ടിരുന്ന ക്ഷേത്രമാണ് കരിക്കകം ചാമുണ്ഡി ക്ഷേത്രം. അതിനാൽ പരീക്ഷണ ക്ഷേത്രമെന്നും അറിയപ്പെടുന്നു. ആദിപരാശക്തിയുടെ ഏഴു ഭാവങ്ങളായ സപ്‌തമാതാക്കളിൽ പ്രധാനിയാണ് കാളി അവതാരമായ "ചാമുണ്ഡേശ്വരി അഥവാ ചാമുണ്ഡാദേവി. ചുരുക്കത്തിൽ ചാമുണ്ഡി". ദേവിഭാഗവതം, ദേവീമാഹാത്മ്യം എന്നീ ഗ്രന്ഥങ്ങൾ പ്രകാരം സുംഭനിസുംഭ യുദ്ധവേളയിൽ ചണ്ഡികാ പരമേശ്വരിക്ക് തുണയേകുവാനാണ് പരാശക്തി ഇപ്രകാരം അവതരിച്ചതെന്ന് പറയുന്നു. ചണ്ഡികയെ പിടിച്ചു കൊണ്ടു വരുവാൻ സുംഭനിസുംഭൻമാർ ചണ്ടമുണ്ടന്മാരെ അയക്കുന്നു. അപ്പോൾ കോപിഷ്ടയായ ചണ്ഡികയുടെ വില്ലുപോലെ വളഞ്ഞുയർന്ന പുരികക്കൊടിയിൽ നിന്നും രൗദ്രരൂപത്തിൽ ഭദ്രകാളി പ്രത്യക്ഷപ്പെടുന്നു. ആ കാളി ചണ്ടമുണ്ടന്മാരെ വധിച്ചതിനാൽ ചാമുണ്ഡേശ്വരി എന്നറിയപ്പെട്ടു. പിന്നീട് രക്തബീജനെ വധിക്കാൻ ചണ്ഡികയെ സഹായിക്കുകയും ചെയ്തു. അതിനാൽ രക്തചാമുണ്ഡി എന്നും അറിയപ്പെടുന്നു. മറ്റൊരു സാഹചര്യത്തിലും ഭഗവതി ചാമുണ്ഡിയായി അവതരിച്ചിട്ടുണ്ട്. അത് രുരു എന്ന രാക്ഷസനെ നിഗ്രഹിക്കാൻ വേണ്ടി ആയിരുന്നു. രുരുവിന്റെ ചർമ്മവും, മുണ്ഡവും (തല) വേർപെടുത്തിയ ശ്രീ പാർവതി അവനെ നിഗ്രഹിച്ചു. രുരുവിന്റെ ചർമ്മവും, മുണ്ഡവും എടുത്ത ദേവിയെ ചാമുണ്ഡി എന്നറിയപ്പെട്ടു. ചാമുണ്ഡേശ്വരി എല്ലായിടത്തും നിറഞ്ഞു നിൽക്കുന്നവളാണെന്നും എല്ലാം അറിയുന്നവളാണെന്നും ദേവീഭാഗവതത്തിൽ കാണാം.
അടക്കികൊട മഹോത്സവം
അടക്കികൊട മഹോത്സവമാണ്‌ ഇവിടത്തെ പ്രധാന ഉത്സവം. കുംഭം മീനം അഥവാ മാർച്ച്‌ ഏപ്രിൽ മാസങ്ങളിലാണ് ഇത് നടക്കുന്നത്. ഉത്സവ ദിനങ്ങളിൽ ദർശനത്തിനായി വൻ ഭക്ത ജനത്തിരക്ക് അനുഭവപ്പെടുന്നു. ഉത്സവത്തിന്റെ ഏഴാം ദിനത്തിൽ പൊങ്കാല നടക്കും. മീന മാസത്തിലെ മകം നാളിലാണ് കരിക്കകം പൊങ്കാല. അതോടൊപ്പം ദേവിയെ തങ്കരഥത്തിൽ പുറത്തെഴുന്നെള്ളുന്ന പ്രസിദ്ധമായ ചടങ്ങ് നടക്കുന്നതുമാണ്. വ്രതമെടുക്കുന്ന ഭക്തന്മാരാണ് ദേവിയുടെ തേര് വലിക്കുന്നത്. തെക്കൻ കേരളത്തിൽ അപൂർവ്വം ക്ഷേത്രങ്ങളിൽ മാത്രമേ രഥത്തിൽ പുറത്തെഴുന്നെള്ളത്ത് നടക്കുന്നുള്ളു എന്ന പ്രത്യേകത കൂടി ഈ ക്ഷേത്ര ഉത്സവത്തിനുണ്ട്.
നവരാത്രി
നവരാത്രി വിജയദശമി മറ്റൊരു പ്രധാന ഉത്സവമാണ്. ഇവിടെ വിദ്യാരംഭം അതീവ വിശേഷപ്പെട്ട ചടങ്ങാണ്.
വഴിപാടുകൾ
നടതുറപ്പിക്കൽ വഴിപാട് രക്തചാമുണ്ഡി, ബാലചാമുണ്ഡി സന്നിധിയിൽ പ്രധാനമാണ്.
സോണോറൻ കോറൽ സ്നേക്ക്
യു.എസ്.എ,മെക്സിക്കോ എന്നിവിടങ്ങളിലെ തദ്ദേശീയ വിഷപ്പാമ്പ് ആണ് സോണോറൻ കോറൽ സ്നേക്ക്. Micruroides euryxanthus എന്ന ശാസ്ത്രനാമത്തിൽ അറിയപ്പെടുന്ന ഈ പാമ്പിനെ Arizona Coral Snake എന്നും വിളിക്കുന്നു.
കരിക്കകം ചാമുണ്ഡേശ്വരി ക്ഷേത്രം
എത്തിച്ചേരുന്ന വഴി
തിരുവനന്തപുരം നഗരകേന്ദ്രമായ കിഴക്കേക്കോട്ടയിൽ നിന്നും സർക്കാർ ബസുകളും സ്വകാര്യ ബസുകളും ഈ പ്രദേശത്തേക്ക് സർവ്വീസ് നടത്തുന്നു.
സോണോറൻ കോറൽ സ്നേക്ക്
സവിശേഷത
ഏതെങ്കിലും ജീവി ആക്രമിക്കാൻ മുതിർന്നാൽ ഈ പാമ്പ്‌ അതിന്റെ തല താഴ്ത്തി ഉടലിനു അടിയിൽ വച്ച് ശക്തമായി അധോവായു പുറത്ത് വിടുന്ന സ്വഭാവം ഈ പാമ്പിനുണ്ട്.
കരിക്കകം ചാമുണ്ഡേശ്വരി ക്ഷേത്രം
എത്തിച്ചേരുന്ന വഴി
നഗര കേന്ദ്രമായ തമ്പാന്നൂരിൽ നിന്നും ഏകദേശം 9 കി.മി ദൂരമാണ് ഇങ്ങോട്ടേക്ക് ഉള്ളത്.
കൊല്ലം, ആറ്റിങ്ങൽ ഭാഗത്തുനിന്നും വരുന്നവർക്ക് കഴക്കൂട്ടം വഴി ഇവിടെ എത്തിച്ചേരാം.
ഏറ്റവും അടുത്ത റെയിൽവേ സ്റ്റേഷൻ - കൊച്ചുവേളി സ്റ്റേഷൻ.
അടുത്തുള്ള മറ്റു പ്രധാന റെയിൽവേ സ്റ്റേഷനുകൾ - തിരുവനന്തപുരം സെൻട്രൽ, കഴക്കൂട്ടം.
ഏറ്റവും അടുത്ത വിമാനത്താവളം- തിരുവനന്തപുരം അന്താരാഷ്ട്ര വിമാനത്താവളം.
ദേശീയപാത തൊട്ടടുത്തു കൂടി കടന്നുപോകുന്നു.
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
ആലീസ് പോൾ
ആദ്യകാല ജീവിതവും വിദ്യാഭ്യാസവും
1885 ജനുവരി 11 ന് ന്യൂജേഴ്‌സിയിലെ മൗണ്ട് ലോറൽ ടൗൺ‌ഷിപ്പിലെ പോൾസ്‌ഡെയ്‌ലിൽ വില്യം മിക്കിൾ പോൾ ഒന്നാമനും (1850-1902) ടാസി പാരി പോളിനും (1859–1930) ആലീസ് സ്റ്റോക്സ് പോൾ ജനിച്ചു. പെൻ‌സിൽ‌വാനിയയുടെ ക്വേക്കർ സ്ഥാപകനായ വില്യം പെന്നിന്റെ പിൻ‌ഗാമിയായിരുന്നു അവർ. വിപ്ലവ കാലഘട്ടത്തിലെ ന്യൂജേഴ്‌സി കമ്മിറ്റി ഓഫ് കറസ്പോണ്ടൻസിൽ പങ്കെടുത്തവരും പത്തൊൻപതാം നൂറ്റാണ്ടിലെ ഒരു സംസ്ഥാന നിയമസഭാ നേതാവും അവരുടെ പൂർവ്വികരിൽ ഉൾപ്പെടുന്നു. പൊതുസേവനത്തിന്റെ ക്വേക്കർ പാരമ്പര്യത്തിലാണ് അവർ വളർന്നത്. നാഷണൽ അമേരിക്കൻ വുമൺ സഫറേജ് അസോസിയേഷൻ (NAWSA) അംഗമായ അമ്മയിൽ നിന്ന് സ്ത്രീകളുടെ വോട്ടവകാശത്തെക്കുറിച്ച് ആലീസ് പോൾ ആദ്യം മനസ്സിലാക്കി. ചിലപ്പോൾ അമ്മയോടൊപ്പം വോട്ടവകാശ യോഗങ്ങളിൽ പങ്കെടുക്കുമായിരുന്നു. പോൾ മൂർസ്റ്റൗൺ ഫ്രണ്ട്സ് സ്കൂളിൽ ചേർന്നു അവിടെ അവർ തന്റെ ക്ലാസ്സിൽ ഏറ്റവും ഉയർന്ന നിലയിൽ ബിരുദം നേടി. 1901-ൽ അവർ തന്റെ മുത്തച്ഛനുമായി ചേർന്ന് സ്ഥാപിച്ച സ്വാർത്ത്മോർ കോളേജിൽ പോയി. സ്വാർത്ത്‌മോറിൽ പങ്കെടുക്കുമ്പോൾ, സ്റ്റുഡന്റ് ഗവൺമെന്റിന്റെ എക്‌സിക്യൂട്ടീവ് ബോർഡിൽ അംഗമായി പോൾ സേവനമനുഷ്ഠിച്ചു. ഒരു അനുഭവം അവളുടെ രാഷ്ട്രീയ പ്രവർത്തനത്തിനുള്ള ആവേശം ഉണർത്തി. 1905-ൽ അവർ സ്വാർത്ത്‌മോർ കോളേജിൽ നിന്ന് ബയോളജിയിൽ ബിരുദം നേടി.
പുറംകണ്ണികൾ
വർഗ്ഗം:1885-ൽ ജനിച്ചവർ വർഗ്ഗം:1977-ൽ മരിച്ചവർ
ഖിയാങ് ജനങ്ങൾ
ചൈനയിലെ ഒരു ആദിമ ജനവിഭാഗമാണ് ഖിയാങ് ജനങ്ങൾ - Qiang people. ചൈനീസ് സർക്കാർ ഔദ്യോഗികമായി അംഗീകരിച്ച 56 ആദിമ ജനവിഭാഗങ്ങളിൽ ഉൾപ്പെട്ട ഒരു വിഭാഗമാണ് ഖിയാങ് ജനത. 1990ലെ ഔദ്യോഗിക കണക്കുപ്രകാരം ഏകദേശം 200,000 ആണ് ഇവരുടെ ചൈനയിലെ ജനസംഖ്യ. ഈ ജനവിഭാഗങ്ങൾ പ്രധാനമായും വസിക്കുന്നത് തിബെത്തൻ പീഡഭൂമിയുടെ കിഴക്കൻ അറ്റത്ത് സിച്ചുവാൻ പ്രവിശ്യയുടെ വടക്കുപടിഞ്ഞാറൻ ഭാഗത്തെ മലമ്പ്രദേശത്താണ്. .
ചരിത്രം
പുരാതന ചൈനീസ് ഗ്രന്ഥങ്ങളിൽ ഖിയാങ് എന്ന ഒരു വിഭാഗത്തെ കുറിച്ച് പരാമർശമുണ്ട്. അതുപോലെ 3000 വർഷങ്ങൾക്ക് മുൻപ് കണ്ടെടുത്ത പുറം തോടിൽ നിന്നും അസ്ഥികളിൽ നിന്നും കണ്ടെടുത്ത ലിഖിതങ്ങളിലെ ഇതിനെ കുറിച്ച് പരാമർശമുണ്ട്. എന്നിരുന്നാലും, ഇത് വ്യത്യസ്തമായ വിഭാഗമായിരുന്നു.ആധുനിക ഖിയാങ് ജനങ്ങളുടെതിന് സമാനമായിരുന്നില്ല ഇവർ. ഇവർക്കിടയിലെ, ആധുനിക ഖിയാങ് ജനങ്ങൾക്കിടയിലെ ഒരു വിഭാഗം പുരാതന ഖിയാങിന്റെ പിന്തുടർച്ചകാരാവാൻ സാധ്യതയുണ്ട്.
നേരത്തെ ഖിയാങ് എന്ന് അറിയപ്പെട്ടിരുന്ന നിരവധി ജനങ്ങളെ ചൈനീസ് രേഖകളിൽ നിന്ന് കാലക്രമേണ മാറ്റിയിട്ടുണ്ട്. മിൻങ്, മാൻങ് രാജവംശകാലഘട്ടത്തിലാണ് ഇത്തരത്തിൽ പുനർ വർഗ്ഗീകരിക്കപ്പെട്ടത്. അപ്പർ മിൻ നദീ തട പ്രദേശത്ത് താമസിക്കുന്ന ഹാൻ ജനങ്ങൾ അല്ലാത്തവരെ സൂചിപ്പിക്കാനാണ് ഖിയാങ് എന്ന പദം ഉപയോഗിക്കുന്നത്. നിലവിൽ ആധുനിക ഖിയാങ് ജനത അധിനിവേശം നടത്തിയ ബീച്ചുവാൻ പ്രദേശത്തുള്ളവരെ സൂചിപ്പിക്കാനും ഖിയാങ് എന്ന പദം ഉപയോഗിച്ച് വരുന്നുണ്ട്. ഹാൻ ചൈനീസിന്റെയും ചരിത്രപരമായ തിബെത്തിന്റെയും ഇടയിലായാണ് ഖിയാങ് ഭൂപ്രദേശം കിടക്കുന്നത്. ഈ രണ്ടു ജനവിഭാഗത്തിന്റെയും മേധാവിത്വത്തിന് കീഴിലും ഇവ വരും. വിവിധ ഗ്രാമങ്ങൾ തമ്മിൽ സ്പർകളുണ്ടാവാറുണ്ട്. ഇത്തരം ആക്രമണങ്ങൾ ഭയന്ന് ഖിയാങ് ജനങ്ങൾ വലിയ കാവൽമാടങ്ങളും കനമുള്ള കല്ലുകൾ ഉപയോഗിച്ച് മതിലുകൾ കെട്ടി വീടുകളും അവയ്ക്ക് ചെറിയ ജാലകങ്ങളും വാതിലുകളും നിർമ്മിക്കുന്നുണ്ട്.. കഴിഞ്ഞ കാലങ്ങളിൽ ഓരോ ഗ്രാമത്തിനും ഒന്നിൽ അധികം കാവൽമാടങ്ങൾ ഉണ്ടായിരുന്നു. ഹിമാലയൻ ടവേഴ്‌സ് ചില ഖിയാങ് ഗ്രാമങ്ങളുടെ സവിശേഷതയായി തുടരുന്നുണ്ട്.
സമീപകാല ചരിത്രം
ആധുനിക ഖിയാങ് ജനങ്ങൾ തങ്ങളെ റ്മ  or  (Rma, 尔玛 erma in Chinese, or RRmea in Qiang orthography)  എന്നാണ് പരാമർശിക്കുന്നത്.അല്ലെങ്കിൽ ഈ പദത്തിന്റെ ഒരു രൂപാന്തരമായ വകഭേദമാണ് ഉപയോഗിക്കുന്നത്. എങ്ങനെയായാലും, ചൈനീസ് പദമായ ഖിയാങ് വംശം എന്ന് തങ്ങളെ അവർ നിർവചിക്കുന്നില്ല. ഇരുപതാം നൂറ്റാണ്ടുവരെ ഖിയാങ് വംശം ഹാൻ ചൈനീസ് വർഗ്ഗത്തിലാണ് ഉൾപ്പെട്ടിരുന്നത്. ആധുനിക കാലഘട്ടത്തിൽ നിരവധി പേർ ചൈനയിൽ ഖിയാങ് വംശ പദവി ലഭിക്കാനായി ശ്രമങ്ങൾ നടത്തുന്നുണ്ട്. രാജ്യത്തെ ന്യൂനപക്ഷ പൗരൻമാർക്ക് എതിരായ വിവേചനത്തിനെതിരായ സർക്കാരിന്റെ ഒരു നയം ഖിയാങ് വംശം പോലുള്ള ആദിമ ജനവിഭാഗങ്ങൾക്ക് സാമ്പത്തികമായ നേട്ടങ്ങൾ  ലഭിക്കുന്നതിനാലാണിത്. 1949 മുതൽ ന്യൂനപക്ഷ പദവി എന്നത് രാജ്യത്തെ ഏറെ ആകർഷകമാണ്,. പുനർ വർഗ്ഗീകരണത്തിലൂടെ നിരവധി പേർ ഖിയാങ് വംശത്തിൽ ഉൾപ്പെട്ടിട്ടുണ്ട്. രണ്ടു ലക്ഷം ഖിയാങ് ജനങ്ങളാണ് ചൈനയിലെ സിച്ചുവാൻ പ്രവിശ്യയിൽ മാത്രം ഇപ്പോൾ വസിക്കുന്നത്. നഗ് വ തിബെത്തൻ സ്വയംഭരണാവകാശ ജില്ല, ബിച്ചുവാൻ ഖിയാങ് സ്വയംഭരണാവകാശ കൺട്രി, മാവോ, വൻചുവാൻ, ലി, ഹിഷുഇ സോങ്പാൻ എന്നിവിടങ്ങളിലാണ് മുഖ്യമായും ഇവർ താമസിക്കുന്നത്. 2008 മെയ് 12ന് സിച്ചുവാനിലുണ്ടായ ഭൂമികുലുക്കം ഖിയാങ് ജനങ്ങളെ വളരെ വ്യാപകമായി ബാധിച്ചിരുന്നു.
അവലംബം
വർഗ്ഗം:വംശീയ വിഭാഗങ്ങൾ വർഗ്ഗം:ജനവിഭാഗങ്ങൾ വർഗ്ഗം:ചൈനയിലെ വംശീയ വിഭാഗങ്ങൾ
വാൻസീ കോൺഫറൻസ്
1942 ജനുവരി 20 -ന് നാസി ജർമനിയിലെ മുതിർന്ന നാസി നേതാക്കൾ ബെർളിനിലെ നഗരപ്രാന്തമായ വാൻസീയിൽ നടത്തിയ ഒരു യോഗത്തിനെയാണ് വാൻസീ കോൺഫറൻസ് (The Wannsee Conference) (Wannseekonferenz) എന്നു വിളിക്കുന്നത്.
നാസി ജർമനിയിലെ മുഖ്യ സുരക്ഷാ കാര്യാലയത്തിറ്റെ (RSHA) നേതാവായ റീൻഹാർഡ് ഹെയ്‌ൻഡ്രിക് വിളിച്ചുചേർത്ത ഈ യോഗത്തിന്റെ മുഖ്യലക്ഷ്യം ജൂതപ്രശ്നത്തിന്റെ അന്തിമപരിഹാരത്തിന്റെ നടത്തിപ്പിനായി എല്ലാ സർക്കാർ വകുപ്പുകളുടെയും ഭരണപരമായ സഹകരണവും ഏകോപനവും ഉറപ്പിക്കലായിരുന്നു. ജർമനിയുടെ നിയന്ത്രണത്തിലുള്ള യൂറോപ്പിലെ ജൂതന്മാരെ മുഴുവൻ പോളണ്ടിലേക്ക് നാടുകടത്തിയശേഷം കൂട്ടക്കുരുതി നടത്തലായിരുന്നു ഇതിന്റെ ലക്ഷ്യം. പല സർക്കാർ സ്ഥാപനങ്ങളുടെ മേധാവികൾ, വിദേശകാര്യമന്ത്രാലയത്തിൽ നിന്നും സെക്രട്ടറിമാർ, നിയമ, ആഭ്യന്തര, നീതിന്യായവകുപ്പുകൾ എന്നിവിടങ്ങളിൽ നിന്നെല്ലാം ഉയർന്ന ഉദ്യോഗസ്ഥർ ഷുട്സ്റ്റാഫൽ പ്രതിനിധികൾ എന്നിവരെല്ലാം ഈ യോഗത്തിൽ പങ്കെടുത്തു. ഈ യോഗത്തിലാണ് യൂറോപ്പിലെ ജൂതന്മാരെ എങ്ങനെയാണ് പടിഞ്ഞാറ് നിന്നും കിഴക്കോട്ട് തെളിച്ചുകൊണ്ടുവന്ന് പോളണ്ടിൽ കടന്നുകയറിയ കയറിയ ജനറൽ ഗവണ്മെന്റ് എന്നു പറയുന്ന സ്ഥലത്തേക്ക് കൊണ്ടുപോയി നിർമ്മാർജ്ജന ക്യാമ്പുകളിൽ വച്ച് കൂട്ടക്കൊല നടത്തേണ്ടതെന്ന് ഹെയ്‌ൻഡ്രിക് വിശദമാക്കിയത്.
നാസികൾ ഭരണം പിടിച്ചെടുത്ത 1933 ജനുവരി 30 മുതൽ തന്നെ ജൂതന്മാരോടുള്ള വിവേചനം നിയമപരമാക്കിത്തുടങ്ങിയിരുന്നു. അക്രമവും സാമ്പത്തികസമ്മർദ്ദങ്ങളും ഉപയോഗിച്ച് സ്വമനസാലേ രാജ്യം വിട്ടുപോകാൻ പലതരത്തിലും ഇത് ജൂതരെ നിർബന്ധിതരാക്കി. 1939 -ലെ പോളണ്ട് അധിനിവേശത്തിനുശേഷം, യൂറോപ്പിലെ ജൂതന്മാരെ കൊന്നുതീർക്കാൻ തുടങ്ങുകയും 1941 ജൂണിൽ സോവിയറ്റ് യൂണിയനിൽ കടന്നുകയറിയതോടെ അതിന്റെ രൂക്ഷത വർദ്ധിപ്പിക്കുകയും ചെയ്തു. 1941 ജൂലൈ 31 -ന് ഗോറിങ്ങ് ഹെയ്‌ഡ്രിക്കിനോട് ജർമൻ നിയന്ത്രണത്തിലുള്ള സ്ഥലങ്ങളിലെ ജൂതപ്രശ്നത്തിന്റെ അന്തിമപരിഹാരത്തിന്റെ നടത്തിപ്പിനായി ഒരു പദ്ധതി തയ്യാറാക്കാനും അതിന് എല്ലാ സർക്കാർ വകുപ്പുകളുടെ ഏകോപനവും സഹകരണവും ഉറപ്പിക്കാൻ വേണ്ടത് ചെയ്യാനും രേഖാമൂലം തന്നെ ആവശ്യപ്പെട്ടു. ഒരിക്കൽ ജൂതരെയെല്ലാം ഒരുമിച്ച് എത്തിക്കുന്ന പരിപാടികൾ പൂർത്തിയായിക്കഴിഞ്ഞാൽ, അവരെ തീർക്കുന്ന പണികൾ ഷുട്സ്റ്റാഫലിന്റെ നിയന്ത്രണത്തിലുള്ള ഒരു ആഭ്യന്തരകാര്യം മാത്രമാണെന്ന് ഹെയ്‌ഡ്രിക് ഊന്നിപ്പറയുകയുണ്ടായി. യോഗത്തിന്റെ രണ്ടാമത്തെ ലക്ഷ്യം ആരെയെല്ലാമാണ് ജൂതന്മാരായി പരിഗണിക്കേണ്ടതെന്നും അങ്ങനെ കൂട്ടക്കുരുതിയുടെ വ്യാപ്തി എത്രത്തോളം ആയിരിക്കണമെന്നതുമായിരുന്നു.
പശ്ചാത്തലം
ജൂതവിരോധം, വംശവിശുദ്ധി, യൂജെനിക്സ് എന്നിവയോടൊപ്പം ജർമൻവൽക്കരണവും ജർമൻ ജനതയ്ക്ക് ജീവിക്കാനുള്ള ഇടത്തിന്റെ വ്യാപ്തി വർദ്ധിപ്പിക്കാനുള്ള ലക്ഷ്യത്തോടെ മറ്റു രാജ്യങ്ങളെ ആക്രമിച്ചു കീഴ്‌പ്പെടുത്താനുള്ള ആശയങ്ങളെല്ലാം കൂടിച്ചേർന്നുണ്ടായ നാസിസം, ഇവയെ എല്ലാം ഒരു കുടക്കീഴിൽ കൊണ്ടുവന്നു. ഇങ്ങനെ വ്യാപ്തി വർദ്ധിപ്പിക്കാനായി പോളണ്ടിനെയും സോവിയറ്റ് യൂണിയനെയും ആക്രമിക്കുകയും അവിടെയെല്ലാമുള്ള "താഴ്‌ന്ന" വംശജരായ ജൂതരെ നാടുകടത്തുകയോ കൊന്നുതീർക്കുകയോ ചെയ്യാനായിരുന്നു പദ്ധതി. ജൂതരോടുള്ള വിവേചനം വളരെക്കാലമായി നിലനിന്നിരുന്നത് ആണെങ്കിലും യൂറോപ്പിലെല്ലാം അതു നിയമവിരുദ്ധമായിരുന്നു. അതിനെയെല്ലാം നിയമത്തിന്റെ വലയത്തിൽ കൊണ്ടുവരാനുള്ള പ്രവൃത്തികൾ 1933 ജനുവരി 30 -ന് ജർമനിയിൽ നാസികൾ അധികാരം പിടിച്ചത് മുതൽ തുടങ്ങിയിരുന്നു. ഏപ്രിൽ 7 -ന് കൊണ്ടുവന്ന നിയമപ്രകാരം ഭരണത്തിലും നിയമവൃത്തിയിലും നിന്ന് ജൂതന്മാരെ പുറത്താക്കിയിരുന്നു. ഉടൻതന്നെ പിന്നീടുവന്ന നിയമങ്ങൾ ജൂതന്മാരെ മറ്റു പലതരം ജോലികളിൽ നിന്നും വിലക്കി. അക്രമവും സാമ്പത്തികസമ്മർദ്ദങ്ങളും ഉണ്ടാക്കി നാടുവിടാൻ നാസികൾ ജൂതരെ നിർബന്ധിതരാക്കി. ജൂതരുടെ കച്ചവടങ്ങൾക്ക് മാർക്കറ്റിൽ സ്ഥാനം നൽകാതിരിക്കൽ, അവയെപ്പറ്റി പത്രങ്ങളിൽ പരസ്യം നൽകുന്നതു തടയൽ, സർക്കാർ കൊണ്ട്രാക്‌ടുകൾ നൽകാതിരിക്കൽ എന്നിങ്ങനെയെല്ലാം ജൂതരെ പരമാവധി ദ്രോഹിക്കുന്ന നടപടികൾ കൊണ്ടുവന്നു. അവരുടെ കച്ചവടങ്ങൾ ബഹിഷ്കരിക്കലും പൗരന്മാരെ ഉപദ്രവിക്കലും ആക്രമണങ്ങൾ അഴിച്ചുവിടലും കൂടി ആയപ്പോൾ നാസിജർമ്മനിയിലെ ജൂതന്മാരുടെ ജീവിതം ദുസ്സഹമായിത്തീർന്നു.
1935 സെപ്തംബറിൽ ന്യൂറംബർഗ് നിയമങ്ങൾ ഉണ്ടാക്കപ്പെട്ടതോടെ ജൂതന്മാരും മറ്റുജർമൻവംശജരുമായുള്ള വിവാഹവും ജൂതരുമായുള്ള ലൈംഗികബന്ധവും ജൂതഭവനങ്ങളിൽ 45 വയസ്സിനുതാഴെയുള്ള ജൂതരല്ലാത്ത സ്ത്രീകളെ ജോലിക്കുനിർത്തുന്നതുമെല്ലാം നിയമവിരുദ്ധമാക്കി. ഈ നിയമപ്രകാരം ജൂതരുടെയും മറ്റു ന്യൂനപക്ഷങ്ങളുടെയും പൗരത്വം എടുത്തുകളഞ്ഞു. കൂടെ ഉണ്ടായ ഒരു നിയമപ്രകാരം മൂന്നു മുത്തച്ഛനും മുത്തശ്ശിയും ജൂതന്മാരായവരെ ജൂതന്മാരായി കണക്കാക്കി. 1939 -ൽ രണ്ടാം ലോകമഹായുദ്ധം ആരംഭിക്കുമ്പോഴേക്കും ജർമ്മനിയിൽ ഉണ്ടായിരുന്ന 437000 ജൂതന്മാരിൽ 250000 ആൾക്കാർ അമേരിക്കയിലേക്കും പാലസ്തീനിലേക്കും ബ്രിട്ടനിലേക്കും മറ്റു രാജ്യങ്ങളിലേക്കും കുടിയേറിക്കഴിഞ്ഞിരുന്നു.
1939 സെപ്തംബറിൽ പോളണ്ടിലേക്കുള്ള കടന്നുകയറ്റത്തിനു ശേഷം അവരുടെ നേതാക്കളെയും ബുദ്ധിജീവികളെയും ഇല്ലായ്മ ചെയ്യാൻ ഹിറ്റ്‌ലർ ഉത്തരവിട്ടു. പോളണ്ടിൽ കൊല്ലേണ്ട ആൾക്കാരുടെ പട്ടിക 1939 മെയ് മാസത്തിൽത്തന്നെ എസ് എസ്സ് ഉണ്ടാക്കിയിരുന്നു. പോളണ്ടിൽ താമസിക്കുന്ന ജർമൻകാരുടെ സഹായത്തോടെ എസ് എസ്സിന്റെ കൂട്ടക്കൊലസംഘങ്ങൾ ആണ് കൂട്ടക്കൊലകൾ നടത്തിയിരുന്നത്. പോളണ്ടിലേക്കുള്ള കടന്നുകയറ്റത്തിൽ എസ് എസ്സും ജർമനിയിലെ സായുധപോലീസും പോളണ്ടിലെ സാധാരണക്കാരെ കൂട്ടക്കൊല ചെയ്തിരുന്നു. 1939 അവസാനമായപ്പോഴേക്കും ഏകദേശം 65000 ആൾക്കാരെ കൊന്നുകഴിഞ്ഞിരുന്നു. പോളണ്ടിലെ നേതാക്കളെക്കൂടാതെ ജൂതന്മാരെയും വേശ്യകളെയും ജിപ്സികളെയും മാനസികരോഗമുള്ളവരെയുമെല്ലാം ഇവർ കൊലപ്പെടുത്തിയിരുന്നു.
1941 ജൂലൈ 31 -ന് എസ് എസ്സിന്റെ നേതാവായ റീൻഹാർഡ് ഹെയ്‌ഡ്രിക്കിനോട് ജർമനിയുടെ നിയന്ത്രണമേഖലയിലുള്ള ജൂതപ്രശ്നത്തിന്റെ അന്തിമപരിഹാരത്തിനായി നാസിജർമനിയിലെ ഭരണകേന്ദ്രങ്ങളെയും സർക്കാർ യന്ത്രങ്ങളെയുമെല്ലാം ഏകോപിപ്പിക്കുവാനും സഹകരിപ്പിക്കുവാനും വേണ്ട മാർഗ്ഗനിർദ്ദേശങ്ങൾ നൽകാനുള്ള ഒരു പദ്ധതി തയ്യാറാക്കാൻ ഹെർമൻ ഗോറിങ്ങ് ആവശ്യപ്പെട്ടു. ഇതുപ്രകാരം മധ്യ-കിഴക്കൻ യൂറോപ്പിനെ കോളനിയാക്കാനുള്ള പദ്ധതിപ്രകാരം കിഴക്കൻ യൂറോപ്പിലെയും സോവിയറ്റ് യൂണിയനിലെയും ആൾക്കാരെ സൈബീരിയയിൽ അടിമപ്പണി ചെയ്യിക്കുകയോ അല്ലെങ്കിൽ കൊന്നുകളയുകയോ ആയിരുന്നു പദ്ധതി. വാൻസീ കോൺഫറൻസിലെ മിനുട്സിൽ കാണിച്ച കണക്കുകൾ പ്രകാരം സോവിയറ്റ് യൂണിയനിൽ 50 ലക്ഷം ജൂതന്മാരും അതുകൂടാതെ ഉക്രെയിനിൽ 30 ലക്ഷം ജൂതന്മാരുമായിരുന്നു ഉണ്ടായിരുന്നത്.
ജൂതന്മാരെ ഇല്ലായ്മ ചെയ്യുന്നതിനുപരിയായി തങ്ങൾ കീഴടക്കിയ പ്രദേശങ്ങളിലെ ജനങ്ങൾക്ക് വിശപ്പു പദ്ധതിയിലൂടെ ഭക്ഷണം നിഷേധിച്ച് മൂന്നു കോടിയോളം എണ്ണം കുറയ്ക്കുവാനും നാസികൾ പദ്ധതിയിട്ടിരുന്നു. ഭക്ഷ്യവസ്തുക്കൾ ജർമൻകാർക്കും ജർമൻ പടയ്ക്കുമായി വഴിതിരിച്ചുവിടാനുമായിരുന്നു പരിപാടി. നഗരങ്ങൾ ഇടിച്ചുനിരത്താനും അവിടെ സ്വാഭാവികമായി വനമായി മാറാനോ അല്ലെങ്കിൽ ജർമൻകാരെ അധിവസിപ്പിക്കാനോ ആയിരുന്നു തീരുമാനം. നിർബന്ധിതമായി ഭക്ഷ്യവസ്തുക്കൾ ജർമൻകാർക്കും ജർമൻ സേനയ്ക്കും തിരിച്ചുവിട്ട് ജർമൻ അധിനിവേശപ്രദേശത്തെ ജനങ്ങളെ കൂട്ടത്തോടെ പട്ടിണിക്കിട്ട് കൊല്ലാനായിരുന്നു തീരുമാനം. ഈ പരിപാടിയിൽ 42 ലക്ഷത്തോളം സോവിയറ്റ് ജനത (കൂടുതലും റഷ്യക്കാരും, ബെലോറൂസുകാരും യുക്രെയിൻകാരും) 1941 -44 കാലത്ത് ഭക്ഷണമില്ലാതെ നരകിച്ചു എന്ന് ചരിത്രകാരനായ തിമോതി സ്നൈഡർ പറയുന്നു.
1940 -41 കാലത്ത് വിളവെടുപ്പ് കുറവായിരുന്നതിനാൽ ജർമനിയിൽ ഭക്ഷ്യക്ഷാമം അനുഭവപ്പെട്ടിരുന്നു. ഇതിന്റെ പ്രധാനകാരണം വളരെയധികം ആൾക്കാരെ ജർമനിയിലെ ആയുധനിർമ്മാണ ആവശ്യങ്ങൾക്ക് നിർബന്ധിതമായി ജോലി ചെയ്യിക്കാൻ കൊണ്ടുവന്നതായിരുന്നു. ഈ ജോലിക്കാർക്കും മറ്റു ജർമൻ ജനതയ്ക്കും വേണ്ടത്ര ഭക്ഷണം ലഭിക്കണമെങ്കിൽ ധാരാളം ഉപയോഗശൂന്യമായ ആൾക്കാരെ ഇല്ലായ്മ ചെയ്യേണ്ടതുണ്ടായിരുന്നു. നാസി ഭരണത്തിനു കീഴിൽ ഇങ്ങനെ ഇല്ലായ്മ ചെയ്യേണ്ടവരിൽ ഏറ്റവും മുന്നിൽ ജൂതന്മാരായിരുന്നു.
കോൺഫറൻസിനുള്ള തയ്യാറെടുപ്പുകൾ
1941 നവംബർ 29 -ന് ഹെയ്‌ഡ്രിക് ഒരു മന്ത്രിതല യോഗം ഡിസംബർ 9 -ന് വാൻസിയിലെ ഇന്റർപോൾ കാര്യാലയത്തിൽ വച്ച് നടത്തുന്നുണ്ടെന്നുള്ള സന്ദേശം ആഭ്യന്തര, നീതികാര്യ, ചതുർവർഷ പദ്ധതി, പ്രൊപഗണ്ട, അധിനിവേശകാര്യം എന്നീ മന്ത്രാലയങ്ങൾക്ക് അയച്ചു. ഡിസംബർ 4 -ന് ഈ യോഗത്തിന്റെ സ്ഥലം അയാൾ മാറ്റുകയുണ്ടായി. ജൂതപ്രശ്നത്തിന് അന്തിമപരിഹാരം കാണുവാനുള്ള ഒരു പദ്ധതി തയ്യാറാക്കിക്കൊണ്ട് ഗോറിങ്ങ് തനിക്കയച്ച ജൂലൈ 31 -തിയതിവച്ച ഒരു കത്തിന്റെ പകർപ്പും ഇതോടൊപ്പം ഹെയ്‌ഡ്രിക് എല്ലാവർക്കും അയച്ചുകൊടുത്തു.
ആദ്യം യോഗം നടത്താൻ വിചാരിച്ച ഡിസംബർ 9 -നും യോഗത്തിലേക്കുള്ള ക്ഷണങ്ങൾ പോയ നവംബർ 29 -നും ഇടയിൽ ചരിത്രത്തിൽ ധാരാളം കാര്യങ്ങൾ മാറിമറിഞ്ഞിരുന്നു. ഡിസംബർ 5 -ന് സോവിയറ്റ് സേന മോസ്കോയിൽ തിരിച്ചടി തുടങ്ങുകയും പെട്ടെന്നു തന്നെ സോവിയറ്റ് യൂണിയനെ കീഴടക്കാം എന്ന നാസികളുടെ പ്രതീക്ഷ മങ്ങുകയും ചെയ്തു. ഡിസംബർ 7 -ന് ജപ്പാൻ സേന അമേരിക്കയെ പേൾ ഹാർബറിൽ ആക്രമിക്കുകയും പിറ്റേന്നു തന്നെ അമേരിക്ക ജപ്പാനെതിരെ യുദ്ധം പ്രഖ്യാപിക്കുകയും ചെയ്തു. ഡിസംബർ 11 -ന് നാസി ജർമനി അമേരിക്കയ്ക്കെതിരെ യുദ്ധപ്രഖ്യാപനം നടത്തി. യോഗത്തിനു ക്ഷണിക്കപ്പെട്ട പലരും ഈ കാര്യങ്ങളുടെ തയ്യാറെടുപ്പുകളുടെ തിരക്കിലായതിനാൽ ഹെയ്‌ഡ്രിക് യോഗം മാറ്റിവച്ചു. യുദ്ധത്തിന്റെ സമീപഭാവിയിൽ എങ്ങും അവസാനം ഉണ്ടാവാൻ സാധ്യതയില്ലെന്നു മനസ്സിലാക്കിയ ഹിറ്റ്‌ലർ, യുദ്ധശേഷം ജൂതരെ കൂട്ടക്കൊല ചെയ്യാം എന്നുള്ള മുൻതീരുമാനത്തിൽ നിന്നും മാറി യൂറോപ്പിലെ ജൂതന്മാരെ ഉടൻതന്നെ കൊന്നുതീർക്കാൻ ഉത്തരവിട്ടു. 1941 ഡിസംബർ 12 -ന് നടന്ന ഉന്നതതല യോഗത്തിൽ തന്റെ ഉദ്ദ്യേശങ്ങൾ ഹിറ്റ്‌ലർ വ്യക്തമാക്കിയിരുന്നു. യുദ്ധം നടന്നുകൊണ്ടിരിക്കുന്നതിനാൽ കൂട്ടത്തോടെ ആൾക്കാരെ യുദ്ധമേഖലയിൽക്കൂടി മറ്റൊരിടത്തേക്ക് കൊണ്ടുപോകുന്നത് അസാധ്യമായതിനാൽ ആ സമയത്ത് ജനറൽ ഗവൺമെന്റ് മേഖലയിൽ ഉള്ളവരെ, യൂറോപ്പിന്റെ മറ്റുഭാഗത്തുള്ള ജൂതന്മാരെപ്പോലെതന്നെ, അധിനിവേശ പോളണ്ടിൽത്തന്നെയുള്ള കൂട്ടക്കൊല കേന്ദ്രങ്ങളിൽ കൊണ്ടുപോയി കൊന്നുകളയാൻ ഹെയ്‌ഡ്രിക് തീരുമാനിച്ചു.
1942 ജനുവരി 20 -നു പുതിക്കിയ യോഗം നടക്കുമെന്നുള്ള അറിയിപ്പുകൾ ഹെയ്‌ഡ്രിക് ജനുവരി 8 -ന് എല്ലാവർക്കും അയച്ചുകൊടുത്തു. സുരക്ഷാസേന യോഗങ്ങൾ നടത്താനായി 1940 -ൽ ഫെഡറിക് മിനോക്‌സിൽ നിന്നും വാങ്ങിയതായിരുന്നു ഈ വില്ല.
പങ്കെടുത്തവർ
പല സർക്കാർ വകുപ്പ് തലവന്മാരെയും, വിദേശകാര്യ, നീതിന്യായ, ആഭ്യന്തര വകുപ്പ് മന്ത്രിതലത്തിലുള്ളവരെയും എസ് എസ്സിന്റെ പ്രതിനിധികളെയും യോഗത്തിലെക്ക് ഹെയ്‌ഡ്രിക് ക്ഷണിച്ചിരുന്നു. യോഗം നടക്കുന്ന കാലമാവുമ്പൊഴേക്കും ജൂതന്മാരുടെ വിധിയെപ്പറ്റിയുള്ള വിവരങ്ങൾ ഇവർക്കെല്ലാം കിട്ടിത്തുടങ്ങിയിരുന്നു. പങ്കെടുത്ത 15 പേരിൽ 8 പേർ ഡോക്ടറേറ്റ് ബിരുദം ഉള്ളവർ ആയിരുന്നു.
യോഗത്തിന്റെ നടപടിക്രമങ്ങൾ
യോഗത്തിനുള്ള തയ്യാറെടുപ്പിന്റെ ഭാഗമായി യൂറോപ്പിലുള്ള ജൂതന്മാരുടെ രാജ്യം തിരിച്ചുള്ള പട്ടിക എയ്‌ക്‌മാൻ തയ്യാറാക്കിയിരുന്നു. ഗ്രൂപ് "എ" എന്നും ഗ്രൂപ് "ബി" എന്നും രണ്ടു ഭാഗങ്ങളായിട്ടായിരുന്നു പട്ടിക. ഗ്രൂപ്പ് എ-യിൽ അപ്പോൾ ജർമനിയുടെ കീഴിലോ അല്ലെങ്കിൽ നിയന്ത്രണത്തിലോ ഉള്ള പ്രദേശങ്ങളായിരുന്നു. ഗ്രൂപ് ബി-യിൽ ജർമനിയുമായി ഐക്യത്തിലുള്ള രാജ്യങ്ങളോ, ഒരു കക്ഷിയിലും ചേരാത്ത രാജ്യങ്ങളോ, ജർമനിയുമായി യുദ്ധത്തിലുള്ള രാജ്യങ്ങളോ ആയിരുന്നു. എസ്തോണിയയ്ക്ക് നേരേ ജൂതരില്ലാത്ത ഇടം എന്നു രേഖപ്പെടുത്തിയിട്ടുണ്ട്, അതായത്, ജർമനി എസ്തോണിയയെ കീഴടക്കുമ്പോൾ അവിടെയുണ്ടായിരുന്ന 4500 ജൂതരെ 1941 അവസാനമായപ്പൊഴേക്കും കൊന്നുതീർത്തിരുന്നു. മൂന്നായി വിഭജിക്കപ്പെട്ട പോളണ്ട് പട്ടികയിൽ ഉണ്ടായിരുന്നില്ല.
1933 -ൽ നാസികൾ ജർമനിയിൽ അധികാരത്തിൽ വന്നതിനുശേഷമുള്ള ജൂതവിരുദ്ധ നടപടികളെപ്പറ്റി പറഞ്ഞുകൊണ്ടാണ് ഹെയ്‌ഡ്രിക് സമ്മേളനം തുടങ്ങിയത്. 1933 മുതൽ 1941 ഒക്ടോബർ വരെ 537000 ജർമൻ, ആസ്ട്രിയൻ, ചെക് ജൂതന്മാർ കുടിയേറിയതായി ഹെയ്‌ഡ്രിക് പറഞ്ഞു. തലേ ആഴ്ച എയ്‌ക്‌മാൻ തയ്യാറാക്കിയ റിപ്പോർട്ടിൽ നിന്നുമാണ് ഹെയ്‌ഡ്രിക് ഈ വിവരം പങ്കുവച്ചത്. ഏതാണ്ട് ഒരു കോടി പത്തുലക്ഷം ജൂതന്മാർ യൂറോപ്പിൽ ഉള്ളതിൽ പകുതിയോളം ആൾക്കാർ ജർമനിയുടെ നിയന്ത്രണത്തിൽ അല്ലാത്ത സ്ഥലത്താണുള്ളതെന്നും കൂടുതൽ കുടിയേറ്റം ഹിംലർ തടഞ്ഞിട്ടുള്ളതിനാൽ കുടിയേറ്റത്തിനു പകരം ജൂതരെ കിഴക്കോട്ട് ഒഴിപ്പിക്കണമെന്നും അയാൾ വിശദീകരിച്ചു. ജൂതപ്രശ്നത്തിന്റെ അന്തിമ പരിഹാരത്തിന് ഇടയിലുള്ള ഒരു താൽക്കാലിക പരിപാടി മാത്രമാണ് ഇതെന്നും അയാൾ കൂട്ടിച്ചേർത്തു. "ജൂതപ്രശ്നത്തിന്റെ അന്തിമപരിഹാരം കാണുന്നതിന് കിഴക്ക് കൃത്യമായ മേൽനോട്ടത്തോടെ ജൂതന്മാർക്ക് അനുയോജ്യമായ ജോലികൾ നൽകുക. നല്ല കായികശേഷിയുള്ളവരെ വേർതിരിച്ച് വലിയ റോഡുപണിക്ക് നിയമിക്കുക, അതിന്റെ കാഠിന്യത്താൽ തന്നെ മിക്കവരും ഒടുങ്ങിക്കോളും, എന്നിട്ടും ബാക്കിവരുന്നവർ അതിശക്തന്മാരും ബാക്കിവച്ചാൽ പിന്നെയും ജൂതന്മാർ ഉയർന്നുവരുന്നതിനും കാരണമാകുന്നതിനാൽ വേണ്ടരീതിയിൽ കൈകാര്യം ചെയ്യുക."
ഈ പ്രമേയത്തിൽ ഉപയോഗിച്ചിരിക്കുന്ന വാക്കുകളെപ്പറ്റി ജർമൻ ചരിത്രകാരനായ പീറ്റർ ലോംഗറിക് പറയുന്നതുപ്രകാരം നാസികൾക്ക് ഇതിൽ ഒളിപ്പിച്ചിരിക്കുന്നവയുടെ അർത്ഥം കൃത്യമായി മനസ്സിലാകുമായിരുന്നു എന്നാണ്, പ്രത്യേകിച്ചും ഈ പ്രവൃത്തികൾ ചെയ്യാൻ ഏൽപ്പിച്ചവർക്ക്. കഠിനമായിരിക്കണം, ദൃഢമായിരിക്കണം എന്നതെപ്പറ്റിയെല്ലാം പഠിപ്പിച്ചിരുന്നു. എല്ലാജൂതന്മാരും ശത്രുക്കളാണെന്നും യാത്രൊരു ദാക്ഷിണ്യവും അരുതെന്ന് കൃത്യമായി മനസ്സിലാക്കിക്കൊടുത്തിരുന്നു. കിഴക്കോട്ട് ഒഴിപ്പിക്കുക (evacuation east) എന്ന് ഈ സമ്മേളനത്തിൽ വിതരണം ചെയ്ത മിനിട്‌സിൽ പറഞ്ഞിരിക്കുന്നത് മരണത്തെപ്പറ്റിത്തന്നെയാണ്.
പ്രായോഗികമായി ജൂതപ്രശ്നത്തിനു പരിഹാരം കാണുന്നവേളയിൽ യൂറോപ്പിൽ അങ്ങേയറ്റം മുതൽ ഇങ്ങേയറ്റം വരെയും പ്രത്യേകമായി ജർമനിയിലും ആസ്ട്രിയയിലും ജർമൻ ഭരണാത്തിൽ ഉള്ളയിടങ്ങളിലും ജൂതരെ തെരഞ്ഞുപിടിക്കണാമെന്നും ഹെയ്‌ഡ്രിക് പറയുകയുണ്ടായി. സഖ്യകക്ഷികളുടെ ആക്രമണങ്ങളിൽ വീടുനഷ്ടപ്പെട്ടവരെ പുനരധിവസിപ്പിക്കാനും കൂടുതൽ കീഴടക്കിയ നാടുകളിൽ നിന്നുമുള്ള അന്യദേശക്കാരായ തൊഴിലാളികളെ പാർപ്പിക്കുന്നതിനും സ്ഥലം കണ്ടെത്തുന്നതിന് ജൂതരെ ഇല്ലായ്മ ചെയ്യണമെന്നുള്ള സമ്മർദ്ദം ഓരോ നാട്ടിലുമുള്ള നാസിനേതാക്കളിൽ നിന്നുമുണ്ടായി. ഇങ്ങനെ ഒഴിപ്പിക്കപെടുന്ന ജൂതന്മാരെ ആദ്യം ജനറൽ ഗവണ്മെന്റിലെ ഇടത്താവളങ്ങളായ ഘെറ്റോകളിലും പിന്നീട് അവരെ കിഴക്കോട്ടുംകൊണ്ടുപോകാനായിരുന്നു പരിപാടി. ഒഴിപ്പിക്കുന്ന സമയത്ത് നിയമപരവും രാഷ്ട്രീയവുമായ കാരണങ്ങളാൽ ആരൊക്കെയാണ് ജൂതർ എന്നതിനെ വ്യക്തമായി നിർവ്വചിക്കേണ്ടതുണ്ടെന്ന് ഹെയ്‌ഡ്രിക് പറഞ്ഞു. കൊല്ലേണ്ടതില്ലാത്തവരിൽ 65 കഴിഞ്ഞ വൃദ്ധരെയും ഒന്നാം ലോകമഹായുദ്ധത്തിൽ പങ്കെടുത്ത് കഠിനമായി മുറിവുപറ്റിയവരെയും അയൺ ക്രോസ് ബഹുമതി ലഭിച്ചവരെയും കൊല്ലുന്നതിനു പകരം പീഡനകേന്ദ്രങ്ങളിലേക്ക് അയയ്ക്കാമെന്നായിരുന്നു ഹെയ്‌ഡ്രിക്കിന്റെ നിർദ്ദേശം.
പകുതിജൂതനും കാൽഭാഗം ജൂതനും ജൂതനെ വിവാഹം കഴിച്ചവനും എന്നിങ്ങനെയുള്ള പ്രശ്നങ്ങൾ കാരണം1935 -ലെ ന്യൂറംബർഗ് നിയമങ്ങളിൽ അറിഞ്ഞുകൊണ്ടുതന്നെ അവ്യക്തമായി പ്രസ്താവിച്ച കാര്യങ്ങൾ കാരണം ആരെയെല്ലാം കൊല്ലണമെന്നും ആരെയെല്ലാം വന്ധ്യംകരിക്കണമെന്നും അതിനു വിസമ്മതിക്കുന്നവരെ പീഡനക്യാമ്പുകളിലേക്ക് അയയ്ക്കണമെന്നും എല്ലാം ഹെയ്‌ഡ്രിക്ക് നിയമങ്ങൾ ഉണ്ടാക്കി. ഇതിനെ മറികടക്കാൻ നാസികളുടെ ഏറ്റവും ഉന്നതമായ അധികാരികൾക്കേ അവകാശമുണ്ടായിരുന്നുള്ളൂ. പുറംകാഴ്ചയിൽ ജൂതനെപ്പോലെയിരിക്കുന്നവരും ജൂതന്മാരുടെ പോലെ പെരുമാറുന്നവരും എല്ലാം ജൂതരായി എണ്ണപ്പെട്ടു. ഇവർ ജൂതരല്ലാത്തവരെ വിവാഹം കഴിച്ചാൽപ്പോലും കൊന്നുകളയണം. ഇങ്ങനെ നാരിഴ കീറിയുള്ള നിയമവ്യാഖ്യാനങ്ങളിലൂടെ ഹെയ്‌ഡ്രിക്ക് ജൂതരുടെ ജീവിതം നരകതുല്യമാക്കി.
കയ്യേറിയ ഫ്രാൻസിലെ ജൂതന്മാരെ ഒഴിപ്പിക്കാനുള്ള നടപടികൾ വലിയ ബുദ്ധിമുട്ടില്ലാതെ നടക്കുമെന്ന് ഹെയ്‌ഡ്രിക് പറയുകയുണ്ടായി. എന്നാൽ ഫ്രാൻസിൽ തന്നെ ജനിച്ച ജൂതരിൽ ബഹുഭൂരിപക്ഷവും കൂട്ടക്കൊലയെ അതിജീവിച്ചു. തങ്ങളുടെ സഖ്യകക്ഷികളായ റൊമേനിയയിൽ നിന്നും ഹംഗറിയിൽ നിന്നും ജൂതരെ ഒഴിപ്പിക്കാൻ ആവും കൂടുതൽ ബുദ്ധിമുട്ടെന്ന് ഹെയ്‌ഡ്രിക് മനസ്സിലാക്കിയിരുന്നു. ജൂതകാര്യങ്ങൾ നോക്കാൻ റൊമേനിയ സർക്കാർ ഒരാളെ നിയമിച്ചിട്ടും ജൂതവിരോധം അവിടെ വളരെക്കൂടുതൽ ഉണ്ടെങ്കിലും ഒഴിപ്പിക്കൽ വിചാരിച്ച വേഗത്തിൽ നടന്നില്ല. ഹംഗറിയിലെ ജൂതപ്രശ്നം അവസാനിപ്പിക്കാൻ ഒരു ഉന്നത ഉദ്യോഗസ്ഥനെ ഹംഗറിയിലെ ഉപദേഷ്ടാവായി നിയമിക്കാനും ഹെയ്‌ഡ്രിക് പദ്ധതിയിട്ടു. എന്നാൽ 1944 -ൽ ജർമനി ഹംഗറിയിൽ കടന്നുകയറുന്നതുവരെ അവിടത്തെ ജൂതപ്രശ്നത്തിൽ ജർമൻകാർ ഇടപെടുന്നതിനെ മിക്ലോസ് ഹോർതി എതിർത്തു. എന്നാൽ കടന്നുകയറ്റത്തിനുശേഷം ഉടൻതന്നെ ഹംഗറിയിലേയും സമീപത്തുള്ള ചെക്കോസ്ലോവാക്യയിലെയും റൊമേനിയയിലെയും 600000 -ത്തോളം ജൂതന്മാരെ ഹംഗറിയുടെ ഭരണാധികാരികളുടെ സഹായത്തോടെ എയ്‌ക്‌മാൻ കൂട്ടക്കൊലചെയ്യാൻ അയച്ചു.
ഒരു മണിക്കൂറോളം ഹെയ്‌ഡ്രിക് പ്രസംഗിച്ചു. പിന്നീട് അരമണിക്കൂറോളം ചോദ്യോത്തരങ്ങളും ചർച്ചകളും അനൗദ്യോഗിക സംഭാഷണങ്ങളും ആയിരുന്നു. ഓട്ടോ ഹോഫ്‌മാനും വില്ല്യം സ്റ്റക്കാർട്ടും ജൂതരും ജൂതരല്ലാത്താരും തമ്മിലുണ്ടായ വിവാഹങ്ങളെ വേർപെടുത്തുകയോ അല്ലെങ്കിൽ അവരെ വന്ധ്യംകരിക്കുകയോ ചെയ്യേണ്ടതിന്റെ നിയമ-ഭരണ ബുദ്ധിമുട്ടുകളെപ്പറ്റി സൂചിപ്പിച്ചു. വ്യവസായങ്ങളിൽ ജോലിചെയ്യുന്നവരെയും മറ്റാൾക്കാരെക്കൊണ്ട് ജോലിചെയ്യിക്കാൻ പാറ്റാത്ത ഇടങ്ങളിലും ജോലിചെയ്യുന്ന ജൂതരെ കൊല്ലുന്നതിൽ നിന്നും ഒഴിവാക്കണമെന്ന് എറിക് ന്യൂമാൻ ആവശ്യപ്പെട്ടു. അത്തരക്കാരെ കൊല്ലേണ്ടതില്ലെന്ന നിയമം അപ്പോൾത്തന്നെ നിലനിൽക്കുന്നുണ്ടെന്നു ഹെയ്‌ഡ്രിക് പറയുകയുണ്ടായി. ഈ പരിപാടിയെ പിന്തുണച്ച ജനറൽ ഗവണ്മെന്റിലെ സ്റ്റേറ്റ് സെക്രട്ടറി ജോസഫ് ബുഹ്‌ളർ തന്റെ പിന്തുണ പ്രഖ്യാപിക്കുകയും കൂട്ടക്കൊല ഉടൻതന്നെ ആരംഭിക്കണമെന്ന് ആവശ്യപ്പെടുകയും ചെയ്തു. യോഗത്തിന്റെ അവസാനത്തോടെ മദ്യം വിളമ്പുകയും യോഗം ഗൗരവം കുറഞ്ഞതാവുകയും ചെയ്തു. പിന്നീട് മിനുട്‌സ് ഉണ്ടാക്കുമ്പോൾ താൻ ഉപയോഗിച്ച ഔദ്യോഗികഭാഷയിൽ നിന്നും വ്യത്യസ്തമായി ഈ സമയം യോഗത്തിൽ കൂട്ടക്കൊലയെപ്പറ്റിയുള്ള കാര്യങ്ങൾ തുറന്ന് ചർച്ച ചെയ്യുകയുണ്ടായി എന്ന് തന്റെ വിചാരണ വേളയിൽ എയ്‌ക്‌മാൻ വെളിപ്പെടുത്തുകയുണ്ടായി. ഈ സമയം കൂട്ടക്കൊല നടപ്പാക്കണ്ട രീതികളെപ്പറ്റിയും ജൂതരെ ഇല്ലായ്മ ചെയ്യേണ്ടതിനെപ്പറ്റിയുമെല്ലാം യാതൊരു മറയും കൂടാതെ എല്ലാവരും ചർച്ച ചെയ്യുകയുണ്ടായെന്നും എയ്‌ക്‌മാൻ പിന്നീടു പറഞ്ഞു. യോഗത്തിന്റെ വിജയത്തെപ്പറ്റി ഹെയ്‌ഡ്രിക് വളരെ സന്തോഷവാനായിരുന്നെന്നും പല എതിർപ്പുകളും അയാൾ പ്രതീക്ഷിച്ചിരുന്നെന്നും എന്നാൽ താൻ വിചാരിച്ചതിലേറെ പിന്തുണ ഹെയ്‌ഡ്രിക്കിനു കിട്ടിയിരുന്നെന്നും എയ്‌ക്‌മാൻ പറയുകയുണ്ടായി.
വാൻസീ പ്രോട്ടോകോൾ
കോൺഫറൻസിനുശേഷം മിനുട്സിൽ എന്തു വരണം എന്തു വരരുത് എന്ന് കൃത്യമായ നിർദ്ദേശങ്ങൾ ഹെയ്‌ഡ്രിക് എയ്‌ക്‌മാന് നൽകി. കാര്യങ്ങൾ ഗോപ്യമായ രീതിയിലേ വരാവൂ എന്നുള്ള നിർദ്ദേശങ്ങൾ പാലിച്ചു കൊണ്ട് ഒന്നും അവശ്യത്തിലധികം ചേർക്കാതെയാണ് എയ്‌ക്‌മാൻ മിനുട്‌സ് തയ്യാറാക്കിയത്. "ഞാനത് എങ്ങനെയാണ് പറയേണ്ടത്, സാധാരണപോലെ തമ്മിൽത്തമ്മിലുള്ള സംഭാഷണങ്ങളിൽ നിന്നും ആംഗ്യങ്ങളിൽ നിന്നും ലഭിച്ച വിവരങ്ങളെ ഔദ്യോഗികമായ വാക്കുകളിൽ ആക്കുകയായിരുന്നു ഞാൻ ചെയ്യേണ്ടിയിരുന്നത്" എന്ന് തന്റെ വിചാരണയിൽ എയ്‌ക്‌മാൻ പറയുകയുണ്ടായി. യോഗത്തിലെ വിവരങ്ങൾ ചുരുക്കി അതിന്റെ ഉദ്ദ്യേശങ്ങളും ലക്ഷ്യങ്ങളും ഇക്കാര്യത്തിൽ നാസിഭരണകൂടത്തിന്റെ ഭാവിപദ്ധതികളും എയ്‌ക്‌മാൻ രേഖപ്പെടുത്തി. തന്റെ മിനുറ്റ്‌സ് വേണ്ടുംവണ്ണം തിരുത്തി, തന്റെ സന്ദേശം യോഗത്തിൽ പങ്കെടുത്തവർക്ക് കൊണ്ടുപോകാനായിട്ടാണ് ഹെയ്‌ഡ്രിക്ക് അങ്ങനെ ചെയ്തതെന്ന് തന്റെ വിചാരണയിൽ എയ്‌ക്‌മാൻ പറഞ്ഞു. യോഗത്തിനുശേഷം വാൻസീ പ്രോട്ടോകോൾ എന്ന് അറിയപ്പെടുന്ന ഈ മിനുറ്റ്‌സിന്റെ പകർപ്പുകൾ എയ്‌ക്‌മാൻ യോഗത്തിൽ പങ്കെടുത്ത എല്ലാവർക്കും അയച്ചുകൊടുത്തു. തങ്ങളുടെ പ്രവൃത്തികൾ മറയ്ക്കാനായി ഈ പകർപ്പുകൾ എല്ലാം തന്നെ യുദ്ധാവസാനത്തോടെ അവരെല്ലാം നശിപ്പിക്കുകയുണ്ടായി. ആകെ ഉണ്ടാക്കിയ 30 കോപ്പികളിൽ പതിനാറാമത്തേതായ ലൂതറിന്റെ കൈവശമുണ്ടായിരുന്ന പകർപ്പ് ജർമനിയുടെ വിദേശകാര്യമന്ത്രാലയത്തിൽ നിന്നും അമേരിക്കക്കാരനായ ന്യായാധിപൻ റോബർട് കെമ്പ്‌നർ 1947 -ൽ കണ്ടുപിടിക്കുന്നതുവരെ വാൻസീ കോൺഫറൻസിനെപ്പറ്റിയോ അതിലെ കാര്യങ്ങളെപ്പറ്റിയോ സഖ്യശക്തികൾക്ക് അറിവുണ്ടായിരുന്നില്ല.
വ്യാഖ്യാനം
കോൺഫറൻസ് ആകെ 90 മിനുട്ടേ നീണ്ടുനിന്നുള്ളൂ. അന്ന് അവിടെ ചേർന്ന ആർക്കും തന്നെ യുദ്ധാനന്തരം ഈ കോൺഫറൻസിനു പിൽക്കാല ചരിത്രകാരന്മാർ നൽകിയ പ്രാധാന്യം ഉൾക്കൊള്ളാൻ ആയിട്ടില്ലായിരുന്നു. ജൂതപ്രശ്നത്തിനു എന്തെങ്കിലും പ്രാഥമികമായ മാറ്റങ്ങൾ ഉണ്ടാക്കാനായിരുന്നില്ല ഹെയ്‌ഡ്രിക് ഈ യോഗം വിളിച്ചുചേർത്തത്. കീഴടക്കിയ സോവിയറ്റ് യൂണിയനിലും പോളണ്ടിലും ജൂതന്മാരെ കൂട്ടക്കൊല ചെയ്യുന്നത് ഈ കോൺഫറൻസിന്റെ കാലത്തുതന്നെ നടക്കുന്നുണ്ടായിരുന്നു. കൂടാതെ പുതിയ കൂട്ടക്കൊലകേന്ദ്രങ്ങൾ ഇക്കാലത്തും ഉണ്ടാക്കിക്കൊണ്ടും ഇരിക്കുന്നുണ്ടായിരുന്നു. ജൂതന്മാരെ കൊന്നുതീർക്കാനുള്ള തീരുമാനം മുന്നേ തന്നെ എടുത്തിരുന്നു. ഹിംലറിന്റെ പ്രതിനിധിയായ ഹെയ്‌ഡ്രിക് മറ്റുപല സർക്കാർ വകുപ്പുകളുടെയും പൂർണ്ണമായ പിന്തുണ ജൂതന്മാരെ കൂട്ടക്കൊലയ്ക്കുള്ള കേന്ദ്രങ്ങളിലേക്ക് എത്തിക്കുന്നതിൽ ഉറപ്പുവരുത്താനാണ് ഈ യോഗം വിളിച്ചത്. ഒരിക്കൽ അവിടെ എത്തിച്ചുകഴിഞ്ഞാൽ ജൂതരെ ഇല്ലായ്മ ചെയ്യുന്ന പ്രവൃത്തി മറ്റൊരു വകുപ്പുകളുടെയും സഹായ ആവശ്യമില്ലാതെ എസ് എസ്സിന്റെ ആഭ്യന്തരകാര്യം മാത്രമാക്കാനായിരുന്നു പദ്ധതി. യോഗത്തിന്റെ രണ്ടാമത്തെ ലക്ഷ്യം ആരെല്ലാമാണ് ജൂതന്മാരെന്നും, എത്രത്തോളം ജൂതരക്തമുള്ളവരെ കൊല്ലാം എന്നെല്ലാം തീരുമാനം എടുക്കൽ ആയിരുന്നു. ജൂതന്മാരെ കൊണ്ടുപോകുന്നതിൽ തങ്ങൾക്ക് യാതൊരു എതിർപ്പുമില്ലെന്ന് വിവിധവകുപ്പുകൾ പറയുകയുണ്ടായി. യോഗത്തിന്റെ ഏറ്റവും വലിയ ഫലം ഇതായിരുന്നു, അതിനായിട്ടാണ് യോഗത്തിന്റെ വിശദമായ മിനുട്‌സ് ഹെയ്ഡ്രിക് എല്ലാവർക്കും അയച്ചുകൊടുത്തതും. ഇതെല്ലാമായിരുന്നു വാൻസീ കോൺഫറൻസിന്റെ പ്രാധാന്യം. നടന്നുകൊണ്ടിരിക്കുന്നതും നടക്കാൻ പോകുന്നതുമായ കൂട്ടക്കൊലകളുടെ ഉത്തരവാദിത്തങ്ങളും അവയെപ്പറ്റിയുള്ള അറിവുകളും എല്ലാവർക്കും ഉണ്ടായിരിക്കണമെന്നും അവയുടെ ഉത്തരവാദിത്തം എല്ലാർക്കും വീതിച്ചു നൽകലുമായിരുന്നു യോഗത്തിന്റെ ലക്ഷ്യം.
എയ്ക്‌മാന്റെ ജീവചരിത്രമെഴുതിയ സെസരനിയുടെ അഭിപ്രായപ്രകാരം ജൂതവിഷയങ്ങളിലും തീരുമാനങ്ങളിലും തന്റെ മേൽക്കോയ് മറ്റധികാരികളെക്കൊണ്ട് അംഗീകരിപ്പിക്കാനും മുൻപ് നടന്ന കൂട്ടക്കൊലകളിലും മറ്റുമുണ്ടായ അഭിപ്രായവ്യത്യാസങ്ങൾ ഇല്ലായ്മ ചെയ്യാനുമാണ് ഹെയ്‌ഡ്രിക് ഈ യോഗം വിളിച്ചതെന്നാണ്. കൂട്ടക്കൊല നടപ്പാക്കുന്നതിൽ ഒരു തടസ്സവുമുണ്ടാവാതിരിക്കാൻ ഏറ്റവും എളുപ്പമുള്ള വഴി തന്റെ അധീശത്തം മറ്റുള്ളവരെക്കൊണ്ട് അംഗീകരിപ്പിക്കലാണെന്നുള്ള ഹെയ്‌ഡ്രിക്കിന്റെ നീക്കമാണ് ഈ യോഗത്തിനുള്ള കാരണം.
വാൻസീ ഹൗസ് ഹോളോകോസ്റ്റ് മെമോറിയൽ
1965 -ൽ ചരിത്രകാരനായ ജോസഫ് വൂൾഫ് കോൺഫറൻസ് നടന്ന കെട്ടിടം ഒരു ഹോളോകോസ്റ്റ് സ്മരണയ്ക്കുള്ള മ്യൂസിയം ആക്കണമെന്ന് ആവശ്യപ്പെടുകയുണ്ടായി. എന്നാൽ അന്നത്തെ പശ്ചിമജർമനിയുടെ സർക്കാരിന് അതിൽ താത്‌പര്യമില്ലായിരുന്നു. ആവശ്യത്തിനു പണമില്ലാത്തതും അന്നതൊരു വിദ്യാലയമായി പ്രവർത്തിക്കുന്നതുമായിരുന്നു കാരണം. നാസി ഭീകരരെ പിടികൂടുന്നതിലും ശിക്ഷിക്കുന്നതിലും പശ്ചിമജർമനിയുടെ സർക്കാരിനു താത്‌പര്യമില്ലെന്ന് ആരോപിച്ച് വൂൾഫ് 1974 -ൽ ആത്മഹത്യ ചെയ്തു.
വാൻസീ കോൺഫാൻസ് നടന്ന കെട്ടിടം
1992 ജനുവരി 20 -ന് കോൺഫറൻസിന്റെ 50 -ആം വാർഷികത്തിൽ ഈ കെട്ടിടം ഒരുഹോളോകോസ്റ്റ് മ്യൂസിയമായി മാറ്റി. ഹോളോകോസ്റ്റിനെക്കുറിച്ചും അതിന്റെ തയ്യാറെടുപ്പുകളെപ്പറ്റിയുമെല്ലാമുള്ള വാർത്തകളും ചിത്രങ്ങളും ഇവിടെ പ്രദർശിപ്പിച്ചിരിക്കുന്നു. ജോസഫ് വൂൾഫിന്റെ പേരിൽ നാമകരണം ചെയ്ത രണ്ടാം നിലയിൽ നാസികാലത്തെപ്പറ്റിയുള്ള പുസ്തകങ്ങളും മറ്റും ഉൾക്കൊള്ളിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:യൂറോപ്പ്‌ 1942-ൽ വർഗ്ഗം:ഹോളോകോസ്റ്റ് ആസൂത്രണം വർഗ്ഗം:നാസിസം വർഗ്ഗം:രണ്ടാം ലോകമഹായുദ്ധകാല സമ്മേളനങ്ങൾ
കെ.ടി. കുഞ്ഞുമോൻ
'''കെ. ടി. കുഞ്ഞുമോൻ''' എസ്.എൻ.ഡി.പി. ഹൈസ്കൂൾ പത്തനംതിട്ടയിൽ ആണ് പഠിച്ചത്. പിന്നീടു ട്രാവൽ ഏജൻസിയിൽ ജോലി ചെയ്തു. പിന്നീട് ഹോട്ടൽ വ്യവസായം സിനിമാ വിതരണം എന്നീ മേഖലകളിലും ജോലി ചെയ്തു. സിനിമ നിർമാതാവായ ഇദ്ദേഹം ജെന്റിൽമാൻ, കാതലൻ തുടങ്ങി 11 ഹിറ്റ്‌ ചിത്രങ്ങൾ നിർമിച്ചു. വളരെ അധികം തമിഴ്, തെലുങ്ക് ചിത്രങ്ങൾ മലയാളത്തിലേക്ക് മൊഴിമാറ്റം നടത്തി പുറത്തിറക്കുകയുണ്ടായി.
പുറത്തേക്കുള്ള കണ്ണികൾ
വർഗ്ഗം:1953-ൽ ജനിച്ചവർ വർഗ്ഗം:നവംബർ 15-ന് ജനിച്ചവർ
മാഞ്ഞൂര തടയണ
മാഞ്ഞൂര തടയണ, ( Manjoora Saddle dam ) കേരളത്തിലെ വയനാട് ജില്ലയിലെ തരിയോട് ഗ്രാമത്തിൽ കബനി നദിയുടെ പോഷകനദിയായ കരമൻതോടിനു കു ടൂകേ സ്ഥാപിച്ചിട്ടുള്ള തടയണയാണ്. കുറ്റ്യാടി ഓഗ്മേൻ്റേഷൻ പദ്ധതി പ്രകാരം ബാണാസുര സാഗർ റിസർവോയുടെ ശേഷി കൂട്ടുവാനായിട്ടാണ് ഈ തടയണ നിർമ്മിച്ചിരിക്കുന്നത്.
കുറ്റ്യാടി ഓഗ്മെൻ്റേഷൻ പദ്ധതി പ്രകാരം ബാണാസുര സാഗർ അഥവാ കുറ്റ്യാടി ഓഗ്മേൻ്റേഷൻ റിസർവ്വൊയുടെ കരുത്ത് കൂട്ടുവാനായി സ്ഥാപിച്ചിട്ടുള്ള ആറ് തടയണകളിൽ ഒന്നാണിത്. കുറ്റ്യാടി ഓഗ്മേൻ്റേഷൻ്റെ ഭാഗമായ പ്രധാന അണക്കെട്ടായ ബാണാസുര സാഗർ അണക്കെട്ട് ഒരു മണ്ണുകൊണ്ടുള്ള അണക്കെട്ടാണ്. ഇത് ഏഷ്യയിലെ ഏറ്റവും വലിപ്പം കൂടിയ മണ്ണുകോണ്ട് നിർമ്മിച്ച് അണക്കെട്ടാണ്. ഇതിൽ നിന്നുള്ള വെള്ളം ഒഴുക്കിക്കളയാൻ ഒരു സ്പിൽവേ അണക്കെട്ടും ആറു മറ്റു തടയണകളുമാണുള്ളത്. ഇവ കോട്ടഗിരി സാഡിൽ അണക്കെട്ട്, നിയർ കോട്ടഗിരി സാഡിൽ അണക്കെട്ട്, കോസാനി സാഡിൽ അണക്കെട്ട്, കുറ്റ്യാടി സാഡിൽ അണക്കെട്ട്, നായൻമൂല തടയണ, മാഞ്ഞൂര തടയണ എന്നിവയാണ്. കേരള സ്റ്റേറ്റ് എലക്റ്റിസ്റ്റിറ്റി ബോർഡ് ആണ് ഈ അണക്കെട്ട് പണികഴിപ്പിച്ചതും അറ്റകുറ്റപ്പണികൾ നടത്തുന്നതും
വൈദ്യുതോൽപ്പാദനം
ബാണാസുര സാഗർ റിസർവോയറിലെ വെള്ളം കക്കയം കുറ്റ്യാടി പവർ ഹൗസിൽ എത്തിച്ചാണ് വൈദ്യുതി ഉൽപ്പാദിപ്പിക്കുന്നത്. വെള്ളംഎത്തിക്കുന്ന ഭൂഗർഭ ടണൽ 890 മീറ്റർ സർക്കുലർ ലൈ൯ഡ് രൂപത്തിലും 3873 മീറ്റർ D രൂപത്തിലും കാണപ്പെടുന്നു. പരമാവധി 11.6 m³/s നിരക്കിൽ ഡിസ്ചാർജ് ചെയ്യുന്നു.കുറ്റ്യാടി പദ്ധതിയിൽ 25 മെഗാവാട്ട് ശേഷിയുള്ള 3 വെർട്ടിക്കൽ pelton wheel turbine ആണ് ഉപയോഗിക്കുന്നത് കുറ്റ്യാടി എക്സ്റ്റൻഷൻ പദ്ധതിയിൽ 50 മെഗാവാട്ട് സ്ഥാപിത ശേഷിയും,കുറ്റ്യാടി അഡീഷണൽ എക്സ്റ്റ൯ഷ൯ സ്കീമിൽ 50 മെഗാവാട്ട് ശേഷിയുള്ള 2 ട൪ബൈനുകളുമാണ് ഉള്ളത്. കുറ്റ്യാടി വൈദ്യുത നിലയത്തിന് ആകെ 225 മെഗാവാട്ട് സ്ഥാപിത ശേഷിയുണ്ട്.ദിവസം ശരാശരി 1.5 മില്ല്യൺ യൂണിറ്റ് വൈദ്യുതി ഇവിടെ നിന്ന് ഉത്പാദിപ്പിക്കുന്നു.
thumb|500px|left| അണക്കെട്ടിൻറെ റിസർവോ
റഫറൻസുകൾ
വർഗ്ഗം:കേരളത്തിലെ അണക്കെട്ടുകൾ വർഗ്ഗം:അണക്കെട്ടുകൾ - അപൂർണ്ണലേഖനങ്ങൾ വർഗ്ഗം:വയനാട് ജില്ലയിലെ കെട്ടിടങ്ങളും നിർമ്മിതികളും
പ്യൂപ്പിലോമെട്രി
ന്യൂറോളജിക്കൽ പരിക്കുകളുള്ള രോഗികൾക്കുള്ള സാധാരണ ക്ലിനിക്കൽ ന്യൂറോളജിക്കൽ പരിശോധനയുടെ പ്രധാന ഭാഗമാണ് പ്യൂപ്പിൾ വലുപ്പവും പ്രതിപ്രവർത്തനവും അളക്കുന്ന പ്യൂപ്പിലോമെട്രി. മനഃശാസ്ത്രത്തിലും ഇത് ഉപയോഗിക്കുന്നു.
ക്രിറ്റിക്കൽ കെയറിൽ പ്യൂപ്പിലോമെട്രി
100 വർഷത്തിലേറെയായി, മസ്തിഷ്ക ക്ഷതം സംഭവിച്ചവരും ക്ഷതം സംശയിക്കുന്നതുമായ രോഗികളുടെ ന്യൂറോളജിക്കൽ നിലയും പ്രവണതകളും നിരീക്ഷിക്കുന്നതിന്, പൂപ്പിൾ വലുപ്പവും വെളിച്ചത്തിനോടുള്ള പ്രതിപ്രവർത്തനവും പരിശോധിച്ചിരുന്നു. വാസ്തവത്തിൽ, വൈദ്യുതിയുടെ വരവിനു മുമ്പ്, ഒരു മെഴുകുതിരി ഉപയോഗിച്ച് ആയിരുന്നു പ്രകാശത്തോടുള്ള രോഗിയുടെ പ്യൂപ്പിളിന്റെ പ്രതികരണം ഡോക്ടർമാർ പരിശോധിച്ചു വന്നത്.
ഇന്ന്, മസ്തിഷ്ക ക്ഷതം, സ്ട്രോക്ക് എന്നിവയുൾപ്പെടെയുള്ള രോഗികളുടെ പതിവ് ന്യൂറോളജിക്കൽ പരിശോധനയുടെ ഒരു ഘടകമായി പ്യൂപ്പിൾ വിലയിരുത്തുന്നു.
രോഗി പരിചരണവും ഫലവും
ക്ലിനിക്കൽ ക്രമീകരണത്തിൽ പ്യൂപ്പിൾ വലുപ്പവും പ്രതികരണവും പരിശോധിക്കേണ്ടതിന്റെ പ്രാധാന്യം നിരവധി പഠനങ്ങൾ തെളിയിച്ചിട്ടുണ്ട്, കൂടാതെ പ്യൂപ്പിളറി വിവരങ്ങൾ രോഗ ചികിത്സയിൽ വിപുലമായ മെഡിക്കൽ ഇടപെടലിനുള്ള സൂചനയായും ഉപയോഗിക്കുന്നു.
പ്യൂപ്പിൾ അസാധാരണതകൾ കണ്ടെത്തി ഉടനടി ചികിത്സ ആരംഭിക്കുന്ന രോഗികൾക്ക്, രോഗം സുഖപ്പെടാനുള്ള സാധ്യത മറ്റുള്ളവരെ അപേക്ഷിച്ച് കൂടുതലാണ്.
പ്യൂപ്പിലറി ലൈറ്റ് റിഫ്ലെക്സ്, പ്യൂപ്പിൾ വലുപ്പം, അനീസോകോറിയ (അസമമായ പ്യൂപ്പിൾ വലുപ്പം) എന്നിവയിലെ മാറ്റങ്ങൾ തലച്ചോറിനുണ്ടാകുന്ന പരിക്കുകളുമായി ബന്ധപ്പെട്ടിരിക്കുന്നു. പ്യൂപ്പിൾ മാറ്റങ്ങൾ ബ്രെയിൻസ്റ്റെം ഓക്സിജനേഷൻ, പെർഫ്യൂഷൻ എന്നിവയുമായി വളരെയധികം ബന്ധപ്പെട്ടിരിക്കുന്നുവെന്ന് ബ്ലഡ് ഫ്ലോ ഇമേജിംഗ് തെളിയിച്ചിട്ടുണ്ട്. അതേപോല അനീസോകോറിയ ഒരു പാത്തോളജിക്കൽ അല്ലെങ്കിൽ ന്യൂറോളജിക്കൽ അപര്യാപ്തതയുടെ സൂചകമായിരിക്കാം.
സ്ട്രോക്കുമായി ബന്ധപ്പെട്ട ന്യൂറോളജിക് പ്രശ്നങ്ങൾ അളക്കുന്നതിനും സ്ട്രോക്ക് തീവ്രത വിലയിരുത്തുന്നതിനും ഉചിതമായ ചികിത്സ നിർണ്ണയിക്കുന്നതിനും രോഗിയുടെ ഫലങ്ങൾ പ്രവചിക്കുന്നതിനും ഒരു വ്യവസ്ഥാപരമായ വിലയിരുത്തൽ രീതിയായി നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് സ്ട്രോക്ക് സ്കെയിൽ (എൻഐഎച്ച്എസ്എസ്) പ്യൂപ്പിലറി പ്രതികരണ പരിശോധന ഉപയോഗിക്കുന്നു.
മാനുവൽ വേഴ്സസ് ഓട്ടോമേറ്റഡ് പ്യൂപ്പിൾ അസസ്മെന്റ്
പരമ്പരാഗതമായി, പ്യൂപ്പിൾ പ്രതിപ്രവർത്തനം പെൻ‌ലൈറ്റ് അല്ലെങ്കിൽ ഫ്ലാഷ്‌ലൈറ്റ് ഉപയോഗിച്ചും, പ്യൂപ്പിൾ വലുപ്പം ഒരു പ്യൂപ്പിൾ ഗേജ് ഉപയോഗിച്ചും ആണ് അളന്നിരുന്നത്. പക്ഷെ, മാനുവൽ ആയ പ്യൂപ്പിലറി വിലയിരുത്തൽ കാര്യമായ കൃത്യതയില്ലായ്മയ്ക്കും പൊരുത്തക്കേടുകൾക്കും വിധേയമാണ്. പ്യൂപ്പിലറി പ്രതികരണത്തിന്റെ മാനുവൽ വിലയിരുത്തലിൽ വ്യക്തികൾക്കനുസരിച്ചുള്ള വ്യത്യാസങ്ങൾ 39 ശതമാനം വരെ ഉയർന്നതാണെന്ന് പഠനങ്ങൾ കാണിക്കുന്നു.
പോർട്ടബിൾ, ഹാൻഡ്‌ഹെൽഡ് ഇൻഫ്രാറെഡ് ഉപകരണമായ പ്യൂപ്പിലോമീറ്റർ,  പ്യൂപ്പിൾ  ലൈറ്റ് റിഫ്ലെക്സ് അളക്കുന്നതിലൂടെ പ്യൂപ്പിൾ വലുപ്പം, സമമിതി, പ്രതിപ്രവർത്തനം എന്നിവയെക്കുറിച്ചുള്ള വിശ്വസനീയവും വസ്തുനിഷ്ഠവുമായ അളവുകൾ നൽകുന്നു. ഇതിൽ പ്യൂപ്പിൾ പ്രതികരണത്തിന്റെ കൃത്യമായ വ്യാഖ്യാനത്തിനും വർഗ്ഗീകരണത്തിനും ഒരു ന്യൂമെറിക് സ്കെയിൽ ഉണ്ട്. ലഘുചിത്രം| ന്യൂറോ ഒപ്റ്റിക്സ്, Inc. NPi സ്കെയിൽ സ്ക്രീൻഷോട്ട് പകരം=|ലഘുചിത്രം|273x273ബിന്ദു| ഓട്ടോമേറ്റഡ് ഇൻഫ്രാറെഡ് പ്യൂപ്പിലോമീറ്റർ (ന്യൂറോ ഒപ്റ്റിക്സ്, Inc. ) ഓട്ടോമേറ്റഡ് പ്യൂപ്പിലോമെട്രി പ്യൂപ്പിളറി മൂല്യനിർണ്ണയത്തിൽ സംഭവിക്കാവുന്ന മാനുഷികമായ തെറ്റുകൾ ഒഴിവാക്കി, കൂടുതൽ കൃത്യമായ ഡാറ്റ നൽകുന്നു, അതേപോലെ ഇത് കൂടുതൽ സമയബന്ധിതമായ ചികിത്സയ്ക്കായി മാറ്റങ്ങൾ നേരത്തെ കണ്ടെത്താൻ സഹായിക്കുന്നു. ന്യൂറോ ഒപ്റ്റിക്‌സിന്റെ ന്യൂറോളജിക്കൽ പ്യൂപ്പിൾ ഇൻഡെക്‌സ് (എൻ‌പി‌ഐ) പോലുള്ള ഓട്ടോമേറ്റഡ് പ്യൂപ്പിലോമീറ്ററുകളും അൽ‌ഗോരിതവും ഉപയോഗിക്കുന്നതിലൂടെ, ഡോക്ടർമാർക്ക് പ്യൂപ്പിൾ പ്രവർത്തനം എളുപ്പത്തിലും വസ്തുനിഷ്ഠമായും വിലയിരുത്താൻ കഴിയും. ഓട്ടോമേറ്റഡ് പ്യൂപ്പിലോമീറ്ററുകൾ മാനുവൽ വിലയിരുത്തലുകളെക്കാൾ കൂടുതൽ ഫലപ്രദമാണ് തെളിയിക്കപ്പെട്ടിട്ടുണ്ട്.
ന്യൂറോസർജറി ജേണലിൽ പ്രസിദ്ധീകരിച്ച ഒരു പഠനത്തിൽ, ഓട്ടോമേറ്റഡ് പ്യൂപ്പിലോമീറ്ററുകൾ പൊട്ടെൻഷ്യൽ ഡിലൈഡ് സെറിബ്രൽ ഇസ്കെമിയയെക്കുറിച്ചുള്ള മുന്നറിയിപ്പ് നൽകുമെന്ന് കണ്ടെത്തി.
ക്രിറ്റിക്കൽ കെയർ ന്യൂറോ സർജിക്കൽ നഴ്‌സുമാർ പ്യൂപ്പിൾ വലുപ്പം അളക്കുന്നതിൽ തെറ്റുകൾ സംഭവിക്കാറുണ്ടെന്നും, പലപ്പോഴും അവർക്ക് അനീസോകോറിയയെ തിരിച്ചറിയാൻ കഴിയുന്നില്ലെന്നും അതുപോലെ പലരും പ്യൂപ്പിൾ പ്രതിപ്രവർത്തനത്തെ തെറ്റായി വിലയിരുത്തിയതായും അമേരിക്കൻ ജേണൽ ഓഫ് ക്രിട്ടിക്കൽ കെയർ വെളിപ്പെടുത്തി. അതിനാൽ കൃത്യതയ്ക്കും സ്ഥിരതയ്ക്കും ആവശ്യമായ ഉപകരണമാണ് ഓട്ടോമേറ്റഡ് പ്യൂപ്പിലോമെട്രി എന്നും, ഇത് കൂടുതൽ ഫലപ്രദവും സമയബന്ധിതവുമായ ഡയഗ്നോസ്റ്റിക്, ചികിത്സാ ഇടപെടലുകൾ അനുവദിക്കുന്ന സൂക്ഷ്മമായ പ്യൂപ്പിൾ മാറ്റങ്ങൾ നേരത്തെ കണ്ടെത്തുന്നതിന് സഹായിക്കുമെന്നും അവർ നിഗമനം ചെയ്തു.
വർദ്ധിച്ചുവരുന്ന മൊബൈൽ ഫോൺ ഉപയോഗത്തിന് അനുസൃതമായി ആരോഗ്യരംഗത്ത് മൊബൈൽ അധിഷ്ഠിത ഓട്ടോമേറ്റഡ് പ്യൂപ്പിലോമെട്രിയിലും പുരോഗതികൾ ഉണ്ടായിട്ടുണ്ട്. മൊബൈൽ ക്വാണ്ടിറ്റേറ്റീവ് പ്യൂപ്പിലോമെട്രിയുമായി ബന്ധപ്പെട്ട ആദ്യത്തെ ബൗദ്ധിക സ്വത്തവകാശം ബ്രൈറ്റ്ലാമ്പ്, Inc. നേടിയിട്ടുണ്ട്, തുടർന്ന് അവരുടെ ആദ്യത്തെ ഉൽപ്പന്നമായ റിഫ്ലെക്സ് പുറത്തിറക്കി എന്നത് ശ്രദ്ധേയമാണ്. ഉപയോഗത്തിനായി അധിക ഹാർഡ്‌വെയറുകൾ ആവശ്യമില്ലാത്ത iOS- നായി വാണിജ്യപരമായി ലഭ്യമായ ആദ്യത്തെ മൊബൈൽ പ്യൂപ്പിലോമീറ്ററാണ് റിഫ്ലെക്‌സ്.
ഫോട്ടോഗ്രാഫുകൾ
ഇതുപോലെ 1965 ൽ, ഹെസ്, സെൽറ്റ്സർ, ഷ്ലിയൻ എന്നിവർ ഹോമോസെക്ഷ്വൽ ഹെറ്ററോസെക്ഷ്വൽ‌ പുരുഷന്മാരിലെ പ്യൂപ്പിലറി പ്രതികരണങ്ങൾ പരിശോധിച്ചു. ഹെറ്ററോ സെക്ഷ്വൽ ആളുകളുടെ കണ്ണിലെ പ്യൂപ്പിൾ എതിർലിംഗത്തിലുള്ള ആളിൻ്റെ ചിത്രങ്ങൾ കാണുമ്പോൾ വലുതായി. അതേസമയം സ്വവർഗാനുരാഗികളുടെ പ്യൂപ്പിൾ അതേ ലിംഗത്തിലുള്ളവരുടെ ചിത്രങ്ങൾ കാണുമ്പോഴാണ് വലുതായത്.
ടി‌എം സിംസ് (1967) അഭിപ്രായപ്പെടുന്നത് അനുസരിച്ച്, എതിർലിംഗത്തിലുള്ളവരുടെ ചിത്രങ്ങൾ കാണിക്കുമ്പോൾ പുരുഷന്മാരുടെയും സ്ത്രീകളുടെയും പ്യൂപ്പിലറി പ്രതികരണങ്ങൾ കൂടുതലായിരുന്നു. മറ്റൊരു പഠനത്തിൽ, നുന്നാലിയും സഹപ്രവർത്തകരും (1967) 'വളരെ മനോഹരമായ' സ്ലൈഡുകൾ കാണുമ്പോഴുള്ള പ്യൂപ്പിൾ ഡൈലേഷൻ, നിഷ്പക്ഷമോ അസുഖകരമോ ആയ സ്ലൈഡുകൾ കാണുമ്പോൾ ഉള്ളളതിനേക്കാൾ കൂടുതൽ ആണെന്ന് കണ്ടെത്തി.
ജ്യാമിതീയ രൂപങ്ങൾ കണ്ടതിനേക്കാൾ മുഖത്തിന്റെ ചിത്രങ്ങൾ കാണുമ്പോൾ ശിശുക്കളുടെ പ്യൂപ്പിൾ വലുപ്പം കൂട്ടുന്നത് നിരീക്ഷിച്ചു,  അതുപോലെ അപരിചിതന്റെ ചിത്രങ്ങളേക്കാൾ ശിശുവിന്റെ അമ്മയുടെ ചിത്രങ്ങൾ കാണുമ്പോഴും പ്യൂപ്പിൾ വലുപ്പം വർദ്ധിച്ചു.